Source: http://slideflix.net/doc/2293454/potilasohje-kyyn%C3%A4rnivelen-tekonivelleikatulle-potilaalle--
Timestamp: 2018-05-22 12:10:01+00:00
Document Index: 24373646

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'KKO ']

POTILASOHJE KYYNÄRNIVELEN TEKONIVELLEIKATULLE POTILAALLE -
Download POTILASOHJE KYYNÄRNIVELEN TEKONIVELLEIKATULLE POTILAALLE -
Mirkitta Hiltunen & Hanna Shemeikka
- Potilasohjeen laatiminen Oulun yliopistolliseen sairaalaan ja Oulun Diakonissalaitokselle
Mirkitta Hiltunen
Hanna Shemeikka
Tekijät: Mirkitta Hiltunen ja Hanna Shemeikka
Opinnäytetyön nimi: Potilasohje kyynärnivelen tekonivelleikatulle potilaalle – Potilasohjeen laatiminen Oulun yliopistolliseen sairaalaan ja Oulun Diakonissalaitokselle
Työn ohjaajat: Eija Mämmelä ja Milja Ruokamo
Sivumäärä: 55 + 8
Kyynärnivelen tekonivelleikkaus on kirurginen toimenpide, jossa tulehdusten tai traumojen jälkitilojen vuoksi vaurioitunut kyynärnivel korvataan tekonivelellä. Leikkauksen tavoitteena on saada
aikaan potilaan yläraajan oireiden parantuminen sekä mahdollisimman hyvä toimintakyky. Kyynärnivelen tekonivelkirurgia on hyödytöntä, ellei potilas saa tarkoituksenmukaista leikkauksen jälkeistä fysioterapiaa. Fysioterapeutin tehtävänä on eri fysioterapiamenetelmien avulla edistää potilaan terveyttä ja toimintakykyä. Preoperatiivisen fysioterapian avulla valmistellaan potilasta tulevaan leikkaukseen ja postoperatiivisen fysioterapian tavoite on leikkauksen jälkeinen kivunhoito,
aineenvaihdunnan lisääntyminen ja liikehoidon aloittaminen. Aihe opinnäytetyöhön syntyi Oulun
Diakonissalaitoksen (ODL) kirurgisen osaston fysioterapeuttien ajatuksesta saada ohje kyynärnivelen tekonivelleikatulle potilaalle leikkauksen jälkeisestä kuntoutuksesta. Myöhemmin myös Oulun yliopistollisen sairaalan (OYS) s-fysiatrian fysioterapeutit halusivat uudet ohjeet ja lähtivät projektiin mukaan.
Teimme projektiluontoisena opinnäytetyönä selkeän, informatiivisen ja terveystavoitteen sisältävän kirjallisen potilasohjeen kyynärnivelen tekonivelleikatuille potilaille. Potilasohjeesta hyötyvät
potilasta ohjaavat OYS:n ja ODL:n fysioterapeutit, jotka voivat käyttää ohjetta ohjauksen tukena.
Ohjeesta hyötyvät myös potilaat, jotka saavat ohjeen avulla tietoa leikkauksen jälkeisestä kuntoutuksesta. Oppimistavoitteenamme oli perehtyä kyynärnivelen tekonivelleikkauksen jälkeiseen fysioterapiaan. Potilasohjeen kehittely alkoi syksyllä 2009 ja sen asiasisältö koottiin kirjallisuudesta,
internet-lähteistä ja asiantuntijoiden haastatteluista. Ohje tehtiin Microsoft Word-ohjelmalla. Potilasohjeen työstämisen aikana muokkasimme ohjetta yhteistyökumppaneilta ja opettajilta saamiemme palautteiden mukaan.
Projektin tuloksena syntyi A4-kokoinen kuvitettu kahdeksansivuinen potilasohje kyynärnivelen tekonivelleikatulle potilaalle. Potilasohjeen sisältämät aihealueet ovat leikkauksen syyt ja tavoitteet,
kuntoutuksen merkitys, asento- ja kylmähoito sekä hengitysharjoitukset. Potilasohje sisältää
myös tietoa arkielämästä leikkauksen jälkeen rajoitteineen ja suosituksineen sekä leikkauksen
jälkeiset harjoitteet ja jatkohoitosuositukset. Potilasohjeen harjoitteiksi valitsimme suoritustavaltaan helppoja liikkeitä, jotka harjoittavat yläraajan liikkuvuutta ja lihasvoimaa progressiivisesti.
Asiasanat: fysioterapia, ohjaus, tekonivelet, postoperatiivinen hoito
Authors Mirkitta Hiltunen and Hanna Shemeikka
Title of thesis: Guide to patient after elbow joint replacement – Uniform guide to Oulu University
Hospital and Oulun Diakonissalaitos
Supervisors: Eija Mämmelä and Milja Ruokamo
Term and year when the thesis was submitted: spring 2011 Number of pages: 55 + 8
Elbow joint replacement is a surgical operation that is needed when inflammation or trauma has
destroyed elbow joint. Aim of this operation is to reduce pain and increase functionality. Specific
physiotherapy methods are necessary for the elbow joint replacement operation recovery. This
project was done in collaboration with Oulu University Hospital and Oulun Diakonissalaitos.
The purpose of this project was to produce guide to patients who have had an elbow joint replacement operation. The short term practical aim was to produce a hand out guide for physiotherapists and elbow joint replacement patients. Physiotherapists can use this guide to support
their instructions and to demonstrate the recovery exercises. Long term practical aim for the patients is to gain the functionality of the operated elbow.
The end result of this project was an illustrated guide which is explicit and informative including
health goal. This guide contains information about operation and advices about posture, cold
treatments and breathing exercises. The guide includes exercises after operation.
Future theme for research could be to find out whether the use of this guide is beneficial and if it
reduces problems after elbow joint replacement operations.
Keywords: physiotherapy, guidance, joint replacement, postoperative treatment
TIIVISTELMÄ ................................................................................................................................. 3
1 JOHDANTO ............................................................................................................................... 6
2 PROJEKTIN SUUNNITTELU..................................................................................................... 8
2.1 Projektiorganisaatio ............................................................................................................ 8
2.2 Projektin päätehtävät ........................................................................................................ 10
3 KYYNÄRNIVELEN ANATOMIA JA FYSIOLOGIA ................................................................... 12
3.1 Kyynärnivelen rakenne ..................................................................................................... 12
3.2 Kyynärnivelen liikkeisiin vaikuttavat lihakset ..................................................................... 13
3.3 Yläraajan hermotus .......................................................................................................... 14
3.4 Kyynärnivelen liikelaajuudet ............................................................................................. 15
4 KYYNÄRNIVELEN TEKONIVELLEIKKAUS ............................................................................ 16
4.1 Kyynärnivelen tekonivelleikkauksen suunnittelu ja toteutus .............................................. 16
4.2 Kyynärnivelen tekonivelmallit ............................................................................................ 18
4.3 Leikkauksen jälkeiset komplikaatiot .................................................................................. 20
5 FYSIOTERAPIA
KYYNÄRNIVELEN
TEKONIVELLEIKKAUSPOTILAAN
KUNTOUTUSTA ...................................................................................................................... 22
5.1 Fysioterapia ...................................................................................................................... 22
5.2 Kudosten paranemisprosessi kyynärnivelen tekonivelleikkauksen jälkeen....................... 25
5.3 Kyynärnivelen tekonivelleikkauksen post-operatiivinen fysioterapia ................................. 25
6 POTILASOHJEEN KEHITTELY............................................................................................... 29
6.1 Laatukriteerit ..................................................................................................................... 29
6.2 Sisällön suunnittelu ja toteutus ......................................................................................... 31
6.3 Ulkoasun suunnittelu ja toteutus ....................................................................................... 34
7 PROJEKTIN ARVIOINTI .......................................................................................................... 37
7.1 Potilasohjeen arviointi ....................................................................................................... 37
7.2 Projektityöskentelyn arviointi ............................................................................................ 39
8 POHDINTA .............................................................................................................................. 42
LÄHTEET..................................................................................................................................... 45
LIITTEET ..................................................................................................................................... 52
Kyynärnivelen tekonivelleikkaus on hyvin harvinainen leikkaus verrattuna polven ja lonkan tekonivelleikkauksiin. Suomessa näitä leikkauksia on tehty vuonna 2004 noin sata. (Remes, Pekkarinen, Silvennoinen & Paavolainen 2004, 3027). Oulussa leikkauksia tehdään vuosittain 15–20,
joista noin viisi on uusintaleikkauksia (Yli-Luukko 2010). Yleisimpiä leikkaukseen johtavia syitä
ovat tulehdukset ja traumojen jälkitilat. Reumasairaudet aiheuttavat kahdelle kolmasosalle niitä
sairastavista kyynärniveleen muutoksia, joita korjataan tekonivelleikkauksella. Kyynärnivelen tekonivelleikkaus on kirurginen toimenpide, jolla pyritään potilaan yläraajan oireiden parantumiseen
ja saavuttamaan mahdollisimman hyvä toimintakyky. (Telaranta & Lehto 2002, 1, 27.) Tyypillisin
kyynärnivelen tekonivelleikkauspotilas on 50–70-vuotias nainen (Remes ym. 2004, 3027). Naisilla
kyynärnivel rasittuu kyynärlisäkkeen ja olkaluun kuopan rakenteellisten erojen vuoksi herkemmin
kuin miehillä (Wirhed 1995, 249–250). Kyynärnivelen tekonivelkirurgia on hyödytöntä, ellei potilas
saa tarkoituksenmukaista leikkauksen jälkeistä fysioterapiaa (Hämäläinen & Leppilahti 2002,
Fysioterapia on tärkeä osa kuntoutuksen kokonaisuutta ja sen tulee aina olla tavoitteellista toimintaa, jonka päämääränä on edistää potilaan omatoimisuutta ja itsenäistä arjesta selviytymistä
(Talvitie, Karppi & Mansikkamäki 2006, 52; Kettunen, Kähäri-Wiik, Vuori-Kemilä & Ihalainen
2002, 30). Fysioterapeutin antama ohjaus ja neuvonta sisältävät potilaan terveyden ja toimintakyvyn edistämistä ja toimintarajoitteiden ennaltaehkäisyä. Kuntoutustavoitteet määritellään yhdessä
potilaan kanssa. (Arkela-Kautiainen, Ylinen & Arokoski 2009, 395.) Ohjaus on tärkeä osa potilaan
kokonaishoitoa ja sen tarkoituksena on, että potilaat saavat tietoa sairaudestaan ja siihen liittyvästä kuntoutuksesta. Sairaalassaoloaika on yleensä lyhyt, joten potilaalle on hyvä antaa informaatio myös kirjallisessa muodossa. (Torkkola, Heikkinen & Tiainen 2002, 7, 24.)
Projekti sai alkunsa Oulun Diakonissalaitoksen (ODL) fysioterapeuttien ajatuksesta saada potilasohje kyynärnivelen tekonivelleikkauspotilaalle. ODL:lla tehdään kyynärnivelen tekonivelleikkauksia harvoin eikä fysioterapeuteilla ollut mitään materiaalia annettavaksi leikkauspotilaalle ja
kuntoutus tapahtui vain lääkärin antamien ohjeiden mukaan. ODL:lla kyynärnivelen tekonivelleikkauksia tekevä lääkäri työskentelee myös Oulun yliopistollisessa sairaalassa (OYS) ja hänen
kauttaan myös OYS:n s-fysiatrian fysioterapeutit kiinnostuivat uusista potilasohjeista. Olemme itse kiinnostuneita kirurgisesta fysioterapiasta ja halusimme tehdä opinnäytetyönämme tuotteen.
Projektin tulos- ja laatutavoitteena oli selkeä, informatiivinen ja terveystavoitteen sisältävä kirjallinen potilasohje. Tavoitteenamme oli tehdä tietosisällöltään yhtenäiset ohjeet kahdelle sairaalalle.
Toiminnallisena tavoitteena oli, että potilasohje toimii fysioterapeuttien ohjauksen tukena. Potilasta ohjaavat fysioterapeutit voivat havainnollistaa kuvien avulla harjoitusohjeita ja liikkeiden suoritustapoja. Potilasohjetta tullaan joko postittamaan potilaalle tai antamaan leikkausta edeltävien
sairaalakäyntien yhteydessä. Fysioterapeutti ohjaa potilasohjeen sisällön potilaalle viimeistään
heti leikkauksen jälkeen. Ensisijaisia hyödynsaajia ovat potilasta ohjaavat fysioterapeutit. Lopullisia hyödynsaajia ovat potilaat, jotka saavat ohjeen avulla tietoa ja ovat motivoituneita kuntoutukseen jo tullessaan leikkaukseen. Ohjeiden mukaan toimiessaan potilas voi saada itselleen mahdollisimman toimivan yläraajan ja parhaimmassa tapauksissa uusintaleikkauksien määrä vähenee. Yläraajan toimintakyvyn lisääntyessä potilaan elämänlaatu paranee ja tämä toimii työmme
konkreettisena terveystavoitteena.
Oppimistavoitteenamme oli saada tietoa kyynärnivelen tekonivelleikkauksen jälkeisestä fysioterapiasta ja ymmärtää sen tärkeys. Tavoitteena oli oppia suunnittelemaan laatukriteerit täyttävä
potilasohje sekä saada kokemusta potilasohjeen tuottamisen eri osista, kuten sisällön jäsentämisestä ja taitosta. Tärkeä osa oppimista oli myös ajankäytön suunnittelu ja aikatauluissa pysyminen.
Projekti on tiettyyn tavoitteeseen pyrkivä, määrätyn mittainen kokonaisuus, jonka avulla luodaan
uutta tietoa sekä tuetaan oppimista. Se aloitetaan tavallisimmin, kun toiminnan laadussa havaitaan ongelma, ja sitä ratkaisemaan perustetaan projektiorganisaatio. Lyhytaikaisuuden avulla
projektista saadaan hallittu ja tuloksia tuottava, jolloin ryhmän jäseniä voidaan motivoida laadukkaan työn tekemiseen. (Outinen, Lempinen, Holma & Haverinen 1999, 65–67.) Projektin alussa
laaditaan projektisuunnitelma, jossa esitetään tehtävämäärittely, henkilöt, aikataulut, budjetti, tiedottaminen ja toteuttaminen sekä seuranta ja raportointi (Rissanen 2002, 55). Sen tehtävänä on
kertoa, kuinka projektissa päästään haluttuun lopputulokseen ja se toimii seurannan ja arvioinnin
apuvälineenä (Ruuska 2006, 98). Projekti koostuu päätehtävistä, joita ovat ideoiminen, aiheeseen
perehtyminen, projektin suunnitteleminen, tuotteen tekeminen sekä projektin arvioiminen ja päättäminen. Näiden välituloksien avulla projektin etenemistä voidaan seurata. Esittelemme seuraavassa projektimme organisaation ja päätehtävät.
Projektissa ei ole perinteisesti esimiehiä eikä alaisia, vaan joukko tehtäviä, joita hoitavat oman
alansa asiantuntijat. Projektin johtaminen on parhaimmillaan ryhmätyötä, asiantuntijoiden välistä
yhteistyötä ja itsenäistä päätöstentekoa. (Ruuska 2006, 143.) Organisaation rakenne riippuu
usein projektin luonteesta, mutta tavallisimmillaan siinä on mukana ohjausryhmä, projektipäällikkö, projektiryhmä ja erilaisia työryhmiä sekä tukiryhmä, joka toimii projektipäällikön alaisuudessa
(Lööw 2002, 28). Projektiorganisaatiomme on esitetty kuviossa 1. Projektin asettajan tehtävänä
on päättää projektin käynnistämisestä, keskeyttämisestä sekä lopettamisesta (Viirkorpi 2000, 28).
Tämän projektin asettajina olivat Oulun yliopistollisen keskussairaalan fysioterapeutti Mirja Paakkonen sekä Oulun Diakonissalaitoksen osastonhoitaja Maritta Heikkinen.
Ohjausryhmään nimetään henkilöt projektin käynnistyessä (Lööw 2002, 29). Se kootaan henkilöistä, jotka ovat kiinnostuneita projektin etenemisestä ja sen tuloksesta (Rissanen 2002, 77). Ohjausryhmä päättää projektin kokonaistavoitteen, määrää lähtökohdat ja päättää mahdollisista
muutoksista sekä hyväksyy lopputuloksen (Lööw 2002, 29). Tämän projektin ohjausryhmän muodostivat reumaortopedi Susanna Yli-Luukko ja fysioterapeutti Mirja Paakkonen OYS:sta sekä Oulun seudun ammattikorkeakoulun fysioterapian lehtorit Eija Mämmelä ja Milja Ruokamo. Yli8
Luukko hyväksyi potilasohjeen asiasisällön. Paakkonen ohjasi potilasohjeen sisältöä ja allekirjoitti
opinnäytetyömme lupahakemuksen. Ruokamo ja Mämmelä toimivat potilasohjeen sisällön ja projektityöskentelyn ohjaajina. He myös hyväksyivät opinnäytetyön aiheen, väli- ja lopputuloksen.
Projektiryhmän tehtävänä on toimia ikään kuin moottorina, joka varmistaa projektin etenemisen
kohti päämääräänsä. Se huolehtii juoksevista asioista ja pitää huolen aikataulussa pysymisestä ja
tiedon levityksestä kaikille projektiin kuuluville tahoille. (Lööw 2002, 31.) Projektiryhmän muodostimme me, Mirkitta Hiltunen ja Hanna Shemeikka. Jaoimme tehtävät tasan, sillä halusimme molemmat osallistua työn kaikkiin vaiheisiin ja tehdä päätökset tasavertaisina. Edustimme siis yhdessä sekä projektisihteerin että projektipäällikön nimikkeitä. Projektipäällikön tehtävänä on johtaa projektia, jonka onnistuminen on kiinni hänen kyvyistään viestiä ja hoitaa projektiryhmän välisiä suhteita. Projektia hoidetaan kyselemällä ja kuuntelemalla, se on jatkuvaa suunnittelua, toimeenpanoa ja valvontaa. (Ruuska 2006, 144, 148–151.)
Tukiryhmän muodostavat ihmiset, jotka voivat olla tukena ja apuna ja tuovat oman ammattitaitonsa projektin käyttöön. Tukiryhmä toimii ideoijana ja neuvonantajana, mutta heillä ei ole suoranaista päätösvaltaa koskien tuotteen valmistumista. (Lööw 2002, 32.) Tukiryhmäämme kuuluivat fysioterapeutit Pirkko Malm ja Marjo Lehmikangas OYS:sta, osastonhoitaja Maritta Heikkinen ja
palveluesimies Taru Luiro ODL:lta, yliopettaja Elsa Manninen, lehtorit Eija Mämmelä, Milja Ruokamo ja Marja Kuure, insinööri Ville Våg ja taiteilija Heidi Shemeikka sekä vertaisarvioijat. Malm
ja Lehmikangas antoivat meille potilasohjeen suunnitteluun ja toteutukseen liittyviä ohjeita. Heikkisen kanssa keskustelimme projektin alussa ideoista potilasohjeeseen liittyen ja Luiro hyväksyi
potilasohjeen lopullisen version ODL:n käyttöön. Manninen, Mämmelä ja Ruokamo toimivat
työmme laatuun liittyvien asioiden ohjaajina. Lisäksi Mämmelä ja Ruokamo antoivat neuvoja ja
ohjausta potilasohjeen ja loppuraportin tuottamisen vaiheissa. Kuure tarkasti tuotteen kieliasun
sekä ohjasi ulkoasun toteuttamisessa. Insinööri Ville Våg toimi työssämme teknisenä apuna ja
taiteilija Heidi Shemeikka piirsi potilasohjeen kannessa käytetyn kuvan. Valmistuvaa potilasohjetta lukivat tukiryhmän lisäksi myös muutamat fysioterapeuttiopiskelijat, ystävät ja sukulaiset joilta
saimme palautetta ohjeesta.
Susanna Yli-Luukko,
reumaortopedi, OYS
Mirja Paakkonen,
fysioterapeutti, OYS
Eija Mämmelä,
Milja Ruokamo
lehtorit, OAMK
Marjo Lehmikangas,
Pirkko Malm,
fysioterapeutit, OYS
Marja Kuure, Eija Mämmelä,
Milja Ruokamo,
Elsa Manninen, yliopettaja, OAMK
Vertaisarvioijat ja
fysioterapeuttiopiskelijat
Heidi Shemeikka, taitelija
Ville Våg, insinööri
Maritta Heikkinen, osastonhoitaja,
Taru Luiro, palveluesimies, ODL
KUVIO 1. Projektiorganisaatiokaavio
Käytännönläheisyys ja asiakaslähtöisyys ovat projektiluontoisen opinnäytetyön lähtökohdat (Husu, Tarkoma & Vuorijärvi 2001, 381). Projektin hallinnan parantamisen kannalta on tärkeää jakaa
se päätehtäviin, joiden avulla suunnitelma tarkentuu ja projektin etenemistä voidaan tarkastella
vaiheittain (Viirkorpi 2000, 34). Projektimme jakautui viiteen päätehtävään eli projektin ideoimiseen ja asettamiseen, tiedonkeruuseen ja aiheeseen perehtymiseen, projektin suunnitteluun, potilasohjeen suunniteluun ja laadintaan sekä projektin arviointiin ja päättämiseen. Päätehtävät esitämme liitteessä 1.
Ensimmäinen päätehtävä eli projektin ideoiminen ja asettaminen aloitettiin virallisesti syyskuussa 2009. Tämän jälkeen pääsimme aloittamaan toisen päätehtävämme eli tiedonkeruun aiheesta ja aiheeseen perehtymisen. Syksyllä 2009 olimme ODL:lla opintoihin liittyvässä harjoittelussa ja meillä oli mahdollisuus tutustua kyynärnivelen tekonivelleikkauspotilaaseen ja pääsimme osallistumaan leikkauksen jälkeiseen kuntoutukseen. Pidimme henkilökunnalle aiheesta osastotunnin, jota varten keräsimme yleistä tietoa kyynärnivelen anatomiasta, kyynärtekonivelestä ja
tekonivelleikkauksesta. Lähestyimme sähköpostitse myös muiden kyynärnivelen tekonivelleikka10
uksia tekevien sairaaloiden fysioterapeutteja saadaksemme tietoa heidän fysioterapiakäytännöistään, mutta tuolloin kukaan ei vastannut kyselyihimme. Varsinainen opinnäytetyön tekeminen alkoi valmistavalla seminaarityöllä, jota varten syvensimme tietämystämme eri osa-alueista ja
loimme teoreettisen viitekehyksen tulevalle potilasohjeelle. Valmistavan seminaarin esitimme joulukuussa 2009.
Valmistavan seminaarin jälkeen seuraavana projektitehtävänämme oli projektin suunnittelu,
josta välituloksena tuotimme projektisuunnitelman. Aloitimme sen tekemisen perehtymällä kirjallisuuteen ja osallistumalla tuotekehitysopintoihin. Suunnitelmassa esitimme tulevan opinnäytetyömme tekemisen vaiheet ja tarvittavat resurssit. Projektisuunnitelman eli kolmannen välituloksen esitimme maaliskuussa 2010.
Potilasohjeen suunnittelu ja laadinta oli neljäs päätehtävämme. Potilasohjeen suunnittelun
pohjana toimivat teoriatieto fysioterapiasta, kuntoutuksesta, kyynärnivelestä sekä tekonivelleikkauksista. Huomioimme työn tilaajien tarpeet ja käytimme suunnittelun apuna myös eri sairaaloiden
potilasohjeita. Ohjeen sisällön muotoutumista ohjasivat tuotteellemme määritetyt laatukriteerit, joita olivat selkeys, informatiivisuus ja konkreettinen terveystavoite. Ensimmäisen potilasohjeen
koeversion annoimme ohjausryhmälle luettavaksi keväällä 2010, ohjeessa ei vielä tuolloin ollut
valokuvia. Kuvitettu ohje valmistui syyskuussa 2010, jonka jälkeen alkoi potilasohjeen viimeistelyvaihe. Lähetimme valmiin potilasohjeen sähköpostissa OYS:n ja ODL:n fysioterapeuttien käyttöön
helmikuussa 2011. Viides ja viimeinen päätehtävämme oli projektin arviointi ja päättäminen,
jonka tuloksena syntyi opinnäytetyön loppuraportti. Sen kirjoittamisen aloitimme syyskuussa 2010
ja päätimme helmikuussa 2011.
KYYNÄRNIVELEN ANATOMIA JA FYSIOLOGIA
Kyynärnivel (articulatio cubiti) sijaitsee yläraajan keskellä ja sen toiminnallinen tehtävä on lyhentää käden etäisyyttä vartaloon tai kasvoihin (Reichert 2005, 48). Liikkeet ovat ekstensio (ojennus), fleksio (koukistus) sekä kyynärvarren supinaatio (sisäkierto) ja pronaatio (ulkokierto). Pronaatiossa kämmen kääntyy taaksepäin ja supinaatiossa eteenpäin. Näistä kahdesta liikesuunnasta supinaatio on voimakkaampi liikesuunta. (Hervonen 2004, 174.) Kyynärnivelessä on fysiologisesti pieni, noin kymmenen asteen valguskulma (keskilinjasta sisäänpäin) (Viikari-Juntura, Arokoski & Vasenius 2009, 149).
Kyynärnivelen rakenne
Kyynärnivel muodostuu olkaluusta (humerus), kyynärluusta (ulna) sekä värttinäluusta (radius).
Olkaluu on tyypillinen pitkäluu, jonka alapää on sivusuuntaan leveä ja etu-takasuunnassa litteä.
Siinä on kaksi nivelpintaa, joista olkaluun telaluu (trochlea humeri) niveltyy kyynärluun yläpäässä
sijaitsevaan kyynärlisäkkeeseen (olecranon) muodostaen tärkeämmän nivelpinnan kuin värttinäluuhun niveltyvä olkaluun värttinänasta (capitulum humeri). Olkaluun alapään nivelpintojen sivulla on kaksi kyhmyä, jotka ovat koukistajalisäke (epicondylus medialis) ja ojentajalisäke (epicondylus lateralis). Nämä kyhmyt toimivat tärkeinä kyynärvarren lihasten lähtöpaikkoina. Kyynärvarressa olevat kyynärluu ja värttinäluu toimivat kokonaisuutena ja luita yhdistää toisiinsa luuvälikalvo (membrana interossea antebrachii). (Nienstedt, Hänninen, Arstila & Björkqvist 2004, 117–
Kyynärnivel muodostuu kolmesta nivelestä. Olka- ja kyynärluun välissä on olka-kyynärluunivel
(art. humeroulnaris), joka on sarananivel ja siinä tapahtuu koukistus- ja ojennusliikettä. (Hervonen
2004, 169–171.) Koukistettaessa kyynärniveltä kyynärluun varislisäke (processus coronoideus)
liukuu olkaluun varislisäkekuoppaan (fossa coronoidea) ja ojennettaessa kyynärniveltä kyynärluun kyynärlisäke painuu olkaluun kyynärlisäkekuoppaan (fossa olecrani) (Saresvaara-Virtanen &
Ojala 1994, 169).
Olka- ja värttinäluun välissä on olka-värttinäluunivel (art. humeroradialis), joka on pallonivel. Nivelen liikkeitä rajoittavat voimakkaat nivelsiteet. Nivelessä tapahtuu ojennus ja koukistusliikkeet sekä värttinäluun pitkittäisakselin suuntainen rotaatio (akselin ympäri tapahtuva pyörimisliike) pro12
naatio-supinaatioliikkeessä. (Hervonen 2004, 169–171.) Värttinäluu liukuu olkaluuta vasten sekä
koukistus- että ojennusliikkeessä, mutta täydessä koukistusasennossa värttinäluulla ja olkaluulla
ei ole lainkaan kontaktia (Saresvaara-Virtanen & Ojala 1994, 170). Värttinä- ja kyynärluiden yläpäiden välissä on värttinä-kyynärluunivel (art. radioulnaris proximalis), joka on tasonivel, jossa tapahtuu pientä liikettä pronaatio- ja supinaatioliikkeen aikana (Hervonen 2004, 169–171).
Kyynärnivelessä on nivelontelo, joka on näillä kolmella nivellä yhteinen. Kyynärnivelen molemmilla puolilla kulkevat paksut nivelsiteet, ulompi (lateraalinen) ja sisempi (mediaalinen) kollateraaliligamentti, eli sivuside. Nämä yhdessä löysän nivelkapselin kanssa tukevat niveltä. Mediaalinen
kollateraaliligamentti tukee olka−kyynärluuniveltä ja se on muodoltaan kolmion muotoinen. Se
lähtee olkaluun koukistajalisäkkeestä ja kiinnittyy kyynärluun varis- ja kyynärlisäkkeeseen. Lateraalisen ligamentin tehtävänä on tukea olka−värttinäluuniveltä. Se lähtee olkaluun ojentajalisäkkeestä ja kiinnittyy kyynärluun kyynärlisäkkeeseen ja anulare-ligamenttiin (ligamentum anulare).
Värttinäluun ylemmän pään ympärillä kulkevan anulare-ligamentin tehtävänä on tukea värttinäkyynärluuniveltä. (Saresvaara-Virtanen & Ojala 1994, 167–168.)
Kyynärnivelen liikkeisiin vaikuttavat lihakset
Kyynärnivelen toimintaan vaikuttaa iso joukko lihaksia (liite 2 & 3), jotka sijaitsevat olka- tai kyynärvarressa. Pelkästään kyynärvarressa on parisenkymmentä lihasta. Lihakset jakautuvat paria
kiertämiseen erikoistunutta lihasta lukuun ottamatta koukistajiin ja ojentajiin. Osa kyynärvarren
kämmen puolella sijaitsevista koukistajalihaksista sekä kämmenselän puolella olevista ojentajalihaksista osallistuu kyynärnivelen liikkeisiin ranteen ja sormien liikkeiden lisäksi. (Nienstedt, ym.
2004, 152; Mylläri 2003, 98–112.)
Kyynärnivelen koukistukseen vaikuttavat hauislihas (musculus biceps brachii), olkavarsilihas (m.
brachialis), olka-värttinäluulihas (m. brachioradialis) sekä ranteen värttinäluunpuoleinen pitkä ja
lyhyt ojentajalihas (m. extensor carpi radialis longus & brevis). Koukistusta tekevät myös ranteen
pikkusormenpuoleinen ojentajalihas (m. extensor carpi ulnaris), ranteen pikkusormenpuoleinen
koukistajalihas (m. flexor carpi ulnaris), ranteen värttinäluun puoleinen koukistajalihas (m. flexor
carpi radialis), pitkä kämmenlihas (m. palmaris longus), sormien pinnallinen koukistajalihas (m.
flexor digitorum superficialis) sekä sormien ojentajalihas (m. extensor digitorum communis). (Mylläri 2003, 98–112; Saresvaara-Virtanen & Ojala 1994, 175.)
Kyynärnivelen ojennukseen vaikuttaa kolmipäinen olkalihas (m. triceps brachii) ja sitä avustaa
kyynärpäälihas (m. anconeus). Pronaatiota suorittavat liereä sisäänkiertäjälihas (m. pronator teres), nelikulmainen sisäänkiertäjälihas (m. pronator quadratus), ranteen koukistajalihakset sekä
pitkä kämmenlihas. Supinaatiota tekevät uloskiertäjälihas (m. supinator), hauislihas, olkavärttinäluulihas sekä ranteen värttinäluunpuoleinen pitkä ja lyhyt ojentajalihas. (Mylläri 2003, 98–
112; Saresvaara-Virtanen & Ojala 1994, 175.)
Yläraajan hermotus
Keskushermoston muodostavat aivot (encephalon) ja selkäydin (medulla spinalis). Selkärangan
jokaisesta nikamavälistä tulee selkäytimestä yksi selkäydinhermopari, joka jakautuu etu- ja takahaaroihin. Etuhaarat muodostavat hermopunoksia (plexus), joihin tulee hermosyitä selkäytimen
eri tasoilta. Hermopunoksista taas lähtee perifeerisiä hermoja (ääreishermosto). (Nienstedt ym.
2004, 516, 520.) Hermosolu eli neuroni kuljettaa keskushermostosta impulsseja perifeerisiä hermoja pitkin elimistön ääreisosiin sekä päinvastoin, ja hermotettava kohde on useimmiten lihassolu
(Hervonen 2004, 129). Yläraajaan tulevat hermot lähtevät neljästä alimmasta kaulahermosta (C5C8) sekä ensimmäisestä rintahermosta (Th1). Nämä selkäydinhermon etuhaarat muodostavat
hartiapunoksen eli plexus brachialiksen. Kolme tärkeää hartiapunoksesta lähtevää perifeeristä
hermoa ovat kyynärhermo (nervus ulnaris), keskihermo (n. medianus) ja värttinähermo (n. radialis), jotka hermottavat yläraajaa aina sormiin saakka. Neljäs hermo on lihas-ihohermo (n. musculocutaneus). (Nienstedt ym. 2004, 520–521.)
Kyynärhermo hermottaa olkavarren sisäpuolta ja kulkee olkaluun koukistajalisäkkeen ja ihon välistä kyynärvarren alueelle. Suurin osa kämmenen pienistä lihaksista on kyynärhermon hermottamia. Keskihermo noudattelee olkavaltimoa kyynärtaipeeseen asti, sen jälkeen se kulkee keskellä kyynärvartta rannekanavan kautta kämmenen puolelle hermottaen peukalon, etu- ja keskisormen sekä nimettömän sormen lateraalisen reunan. Lisäksi keskihermo hermottaa monia kyynärvarressa sijaitsevia kyynärnivelen koukistajalihaksia. Värttinähermo kulkee lähellä olkaluun pintaa
kiertäen sen takaa ulkokautta eteen. Kyynärtaipeen kohdalla se menee lihasten läpi hermottaen
useita ojentajalihaksia aina pikkusormeen saakka. Lihas-ihohermo kulkee pitkin olkavarren etuosaa hermottaen kyynärvarren koukistajia, kuten hauislihasta sekä kyynärvarren ihoa. (Nienstedt
ym. 2004, 522–523.)
Kyynärnivelen liikelaajuudet
Liikelaajuuteen vaikuttavat nivelen muoto, nivelkapseli, nivelsiteet ja lihakset. Normaali liikelaajuus tarkoittaa nivelen täyttä liikerataa, esimerkiksi maksimaalinen ojennus-koukistusliike. Nivelessä voi esiintyä myös epänormaaleja liikkeitä, kuten yli- tai aliliikkuvuutta. Yliliikkuvuus (hypermobiliteetti) voi johtua luu- tai lihasrakenteiden epävakaudesta (instabiliteetti), kun taas aliliikkuvuuden (hypomobiliteetti) aiheuttaa usein nivelkapseliin tai ligamentteihin kasvanut rustokudos.
(Saresvaara-Virtanen & Ojala 1994, 19–20.)
Nivelten liikelaajuudet (taulukko 1) vaihtelevat eri-ikäisillä ja erirakenteisilla henkilöillä, joten
yleensä potilaan toinen vastaava nivel on paras mittari liikelaajuuden määrittämiseen. Liikelaajuuksia mitattaessa mittaus aloitetaan, kun nivel on nolla-asennossa. Fleksiota mitattaessa kyynärnivelen nolla-asento on sen ollessa ojennettuna. Supinaatiota ja pronaatiota mitattaessa yläraaja on vartalon sivulla kyynärnivel koukistettuna 90 asteeseen peukalon osoittaessa ylöspäin.
(Solonen & Nummi 1993, 4, 20.)
Taulukko 1. Kyynärnivelen liikkuvuuden keskiarvoluvut (Solonen & Nummi 1993, 19).
Fleksio (koukistus)
0–146°
Hyperekstensio (yliojennus) (epänormaali liike)
Pronaatio (ulkokierto)
0–71°
Supinaatio (sisäkierto)
0–84°
Kyynärnivelen tekonivelleikkaus on kirurginen toimenpide, jossa vaurioitunut kyynärnivel korvataan tekonivelellä (Telaranta & Lehto 2002, 27). Kyynärnivelen tekonivelleikkauksen historia on
suhteellisen lyhyt ja sen alku voidaan määrittää 1800-luvun lopusta 1900-luvun puoleen väliin
(Remes ym. 2004, 3027). Kyynärnivelen tekonivelleikkauksen alkuaikoihin liittyy paljon onnettomia leikkaustarinoita irronneista ja pahoin syöpyneistä tekonivelistä, mutta leikkaustekniikoiden ja
tekonivelmallien kehittymisen myötä pitkäaikaisseurannoissakin on saatu hyviä ja rohkaisevia tuloksia (Hämäläinen & Leppilahti 2002, 551). Kymmenen vuoden seurantatutkimuksessa tekonivel
on säilynyt toimivana jopa yli 80 prosentilla potilaista ja leikkauksilla on saatu aikaan hyvä kivunlievitys yli 90 prosentilla potilaista (Belt, Hämäläinen, Tiusanen, Leppilahti, Mäkelä & Vahtola
2007, 147). On kuitenkin tärkeää ottaa huomioon, että kyynärnivelen tekonivelkirurgia on hyödytöntä, ellei potilas saa tarkoituksenmukaista leikkauksen jälkeistä kuntoutusta (Hämäläinen &
Leppilahti 2002, 544).
Kyynärnivelen tekonivelleikkaus on tarpeellinen nivelvaurion pahentuessa kivun poistamisen ja
nivelen toiminnallisuuden kannalta. Reuma on yleinen tekonivelleikkaukseen johtava syy, sillä
kahdella kolmasosalla kaikista reumapotilaista kyynärnivel vaurioituu. (Lehto 2002, 27.) Yleensä
reumaa sairastavilla kyynärnivelen vauriot alkavat oireilla vasta kymmenen vuoden kuluttua taudin alusta, mutta kuitenkaan kaikilla potilailla nivel ei tuhoudu niin hankalasti, että tarvittaisiin nivelen vaihtoa (Suomen Reumaliitto ry, hakupäivä 24.11.2009). Muita kyynärnivelen tekonivelleikkaukseen johtavia syitä ovat murtumien jälkitilat (Lehto 2002, 27). Myös nivelen liiallinen väljyys tai
tuntohäiriöt voivat johtavat nivelen vaihtoon. Toisinaan nivelrakenteet ovat pahoin tuhoutuneet tai
ne jopa osin puuttuvat, jolloin tarvitaan pitkävartisia tekonivelosia tai luusiirrännäisiä. (Suomen
Tekonivelyhdistys ry 2002, hakupäivä 1.10.2009.) Myös nivelkulumien hoidossa kyynärtekonivelen käyttö on yleistymässä koko ajan (Tiusanen & Sipola 2003, hakupäivä 10.9.2009).
Kyynärnivelen tekonivelleikkauksen suunnittelu ja toteutus
Leikkauskelpoisuutta arvioitaessa on otettava huomioon potilaan yleistila, verenkierto- ja hengityselimien kunto, keskushermoston ja leikattavan yläraajan liikerajoitukset. Hampaiden ja ihon
mahdolliset infektiot on hoidettava ennen leikkausta. Lisäksi tutkitaan potilaan suorituskyky, verenvuototaipumus sekä muut sairaudet ja niihin liittyvät lääkitykset ja hoidot. On tärkeää tietää
myös potilaan aiemmista mahdollisista leikkauksista sekä nukutusten sujumisesta ja aiemmista
sairauksista. Nykyään ei suoriteta enää automaattisesti rutiinitutkimuksia vaan huomioonotettavat
asiat katsotaan potilaskohtaisesti. Kaikilta potilailta kuitenkin tarkistetaan hemoglobiini sekä veriryhmä, iäkkäämmiltä potilailta otetaan myös sydänfilmi, munuaisfunktio sekä keuhkokuva. Pitkäaikaissairauksien, kuten diabeteksen, täytyy olla hyvässä hoitotasapainossa ennen leikkaukseen
ryhtymistä. (Ukkola, Ahonen, Alanko, Lehtonen & Suominen 2001, 24-25.) Ennen leikkausta kyynärniveleen tehdään kliiniset tutkimukset ja röntgen-kuvaus sekä laaditaan leikkaussuunnitelma.
Kliinisissä tutkimuksissa mitataan kyynärnivelen liikkuvuuden lisäksi lihasvoima, liikkeen aikana
ilmenevä kipu sekä käden tuntoaisti. Lisäksi arvioidaan potilaan apuvälinetarve ja hänelle tehdään leikkauksen jälkeen kyynärnivelen tueksi asetettava kyynärlasta. (Tekonivelsairaala Coxa,
hakupäivä 18.9.2009.)
Kyynärnivelen tekonivelleikkauksen esteeksi voi muodostua huono yleiskunto tai jokin vakava
yleissairaus tai tulehdus. Ennen leikkaukseen ryhtymistä on otettava huomioon kuormitusrajoitus,
joka leikkauksen jälkeen tulee olemaan kolmen kuukauden ajan kolme kiloa ja myöhemmin kymmenen kiloa leikatulla yläraajalla. Reumapotilailla maksimikuormitus leikatulla yläraajalla on viisi
kiloa. (Paakkonen & Malm 2009; Paimion sairaala 2006.) Nivelen uusiminen ei ole hyvä hoitovaihtoehto, jos potilas joutuu esimerkiksi työssään kuormittamaan kyynärniveltä toistuvasti yli sallitun rajan (Suomen Tekonivelyhdistys ry 2002, hakupäivä 1.10.2009). Kyynärnivelen tekonivel ei
kestä myöskään raskasta vääntämistä (Remes ym. 2004, 3029). Jos on syytä epäillä, ettei potilas
ymmärrä tekoniveleen liittyviä rajoituksia, ei leikkaukseen kannata ryhtyä ollenkaan todennäköisten komplikaatioiden vuoksi. Tällaisia syitä voivat olla dementia ja erilaiset psyykkiset sairaudet.
(Kamineni & Morrey 2005, hakupäivä 24.11.2009.) Kyynärnivelen märkivän tulehduksen aiemmin
sairastanutta potilasta ei tule leikata ilman täyttä varmuutta infektion parantumisesta. Tekonivelleikkauksen suhteellista hyötyä pitää pohtia myös silloin, jos kyynärnivelen ojentaja- ja koukistajalihakset toimivat puutteellisesti tai jos saman yläraajan olkanivel on jäykistynyt. Tällaisissa tapauksissa, joissa myös olkanivel on vaurioitunut, on mahdollista pohtia molempien sekä kyynär- että
olkanivelen korvaamista proteesilla. (Remes ym. 2004, 3029.)
Leikkauksen kesto on normaalisti kahdesta kolmeen tuntiin. Potilaalle annetaan yleensä paikallispuudutus ja tarvittaessa hänet voidaan myös nukuttaa. (Paimion sairaala 2006, hakupäivä
1.10.2009.) Leikkaus suoritetaan yläraajan ollessa verityhjiössä, joka tehdään laittamalla puristusside olkavarren ympärille. Se voidaan tehdä potilaan ollessa selkä-, kylki- tai vatsa-asennossa.
Leikkauksen aikana kyynärniveleen laitetaan haavaimu eli dreeni haavavuodon tarkkailemiseksi
sekä turvotuksen vähentämiseksi ja se poistetaan yleensä leikkausta seuraavana päivänä. Uusi
nivel kiinnitetään paikalleen yleensä luusementillä. Murtumien jälkeisissä nivelten vaihdoissa
myös ruuvien käyttö on mahdollista. (Tekonivelsairaala Coxa, hakupäivä 18.9.2009.) Suurimmassa osassa käytössä olevista tekonivelmalleista pinnoitetaan olkaluun ja kyynärluun päät, värttinäluun pää pinnoitetaan vain harvoin (Remes ym. 2004, 3028). Nivel pyritään saamaan leikkauksessa maksimaaliseen ekstensioon, jonka jälkeen kyynärniveltä suojaamaan asetetaan tukilasta (Yli-Luukko 2010).
Kyynärnivelen tekonivelmallit
Ensimmäiset kyynärnivelen korjausleikkaukset olivat resektioartroplastia ja anatominen tekonivelleikkaus. Resektioartroplastia tarkoitti olkaluun alemman pään ja värttinä- ja kyynärluiden ylempien päiden poistamista kokonaan, mikä aiheutti suuren epävakauden kyynärniveleen. Anatomisessa tekonivelleikkauksessa taas nivelpinnat paljastettiin luuhun saakka poistamalla koko nivelrusto. Ortopedi Kauko Vainio kehitti 1940-luvulla Heinolan Reumasairaalassa maailmallakin paljon huomiota saaneen interpositioartroplastian. Tämä oli kirurginen toimenpide, jossa tuhoutuneet
nivelpinnat vain päällystettiin ihosiirrännäisillä. (Remes ym. 2004, 3027.)
Seuraava suuri kehitysjakso kyynärnivelen tekonivelkirurgiassa oli vuosien 1947–1970 välisenä
aikana, jolloin kehitettiin liikkeiltään rajoitettuja (constrained) saranatekonivelmalleja, joissa oli
metallia vasten metallia. Nämä mallit sallivat vain ojennus- ja koukistusliikkeitä. (Tiusanen & Sipola 2003). Seuraava kehitysjakso on katsottu alkavaksi vuodesta 1975, jolloin kehitettiin kiinnitysaineeksi polymetyylimetakrylaattisementti sekä käytettäväksi vapaammin liikkuvia (semiconstrained) ja täysin vapaasti liikkuvia (nonconstrained) metallin ja polyeteenin yhdistäviä tekonivelmalleja. (Remes ym. 2004, 3027.)
Reumasäätiön sairaalassa otettiin vuonna 1982 käyttöön Souter- tekonivelmalli. Kyynärtekonivelkirurgia Suomessa oli tuolloin vielä kokeilevaa ja uraa uurtavaa ja lääkäreillä oli valittavinaan vain
joko Souterin lyhyt, vapaasti niveltyvä malli (nonconstrained-proteesi) tai jonkin toisen valmistajan
sarananivelmalli. Sarananivelmallilla oli suuri irtoamisriskin, joten vapaasti niveltyvää mallia käytettiin mahdollisimman paljon. (Lehto & Ikävalko 1999, 4475.)
Varhaiskomplikaatioiden määrä oli vielä 1980-luvulla niin suuri, ettei kyynärnivelen tekonivelleikkausta voitu suositella samalla tavoin kuin muita tekonivelleikkauksia. Liian suppea proteesivali18
koima myös osaltaan esti vaikeasti vaurioituneen nivelen vaihdon. (Suomen Tekonivelyhdistys ry
2002, hakupäivä 1.10.2009.) Varhaiskomplikaatioita syntyi varsinkin kehittymättömien leikkaustekniikoiden takia sekä väärien leikkauspäätösten vuoksi, kun yritettiin korjata liian pahasti vaurioituneita niveliä vapaasti niveltyvillä malleilla. Myös proteesin virheasento aiheutti paljon varhaiskomplikaatiota, lähinnä proteesin irtoamista. (Lehto & Ikävalko 1999, 4457.)
Nykyään käytettävät tekonivelmallit voidaan jakaa karkeasti kahteen ryhmään, kytkettyihin (linked) ja kytkemättömiin (unlinked) malleihin (Remes ym. 2004, 3028). Konttinen, Santavirta ja Waris (2000, 27-30) mainitsevat myös puolikytketyn (sloppy hinge) proteesimallin. Puolikytketyssä eli
osittain rajoitetusti liikkuvassa (semi-constrained) mallissa on sarana, joka mahdollistaa pienen
varus- ja valgussuuntaisen (uloskääntynyt) liikkeen sekä rajoitetun rotaation. (Remes ym. 2004,
3028.) Puolikytketyt mallit kestävät muita malleja paremmin pehmytkudos- tai luupuutosta ja pysyvät paikoillaan yleensä ”snap-fit”-laitteiston tai lukituspiikin ansiosta (Konttinen & Santavirta
2003, 78, hakupäivä 25.9.2009).
Kytkemätön eli vapaasti liikkuva (unconstrained) proteesimalli, joka valmistetaan metallista ja polyeteenistä, koostuu kahdesta toisistaan täysin erillään olevasta proteesikomponentista (Remes
ym. 2004. 3028; Konttinen ym. 2000, 28–30). Nämä mallit vaativat käytännössä toimivat nivelsiteet ja – kapselit ja ne menevät herkemmin sijoiltaan kuin kytketyt mallit. Tämä johtuu osaltaan
niiden sallimasta suuresta liikkuvuudesta. Kytkemättömät mallit jäljittelevät mahdollisimman tarkasti kyynärnivelen anatomiaa ja niillä on vain yksi liikeakseli. Tämän vuoksi jo leikkauksen aikana on tärkeää ottaa huomioon proteesin oikea kiinnityspaikka ja leikkauksen jälkeen on tiedostettava, että vääränlainen kuormitus heikentää pehmytkudosten tarjoamaa tukea ja altistaa proteesin irtoamiselle. (Konttinen & Santavirta 2003, 80, hakupäivä 25.9.2009.) Kytketty eli rajoitetusti
liikkuva (constrained) malli taas on nimensä mukaisesti proteesi, jossa olkaluuhun ja kyynärluuhun tulevat omat komponentit, jotka ovat kiinnitetty toisiinsa (Remes ym. 2004, 3028).
Suomessa vuonna 2004 käytetyimmät tekonivelmallit ovat olleet kytkemättömät SouterSrathclyde ja Kudo sekä kytketty Coonrad-Morrey. Näitä malleja on käytetty 90 prosentissa kaikista Suomessa tehdyistä tekonivelleikkauksista. (Remes ym. 2004, 3028.) Muita käytettyjä malleja ovat kytkemättömät Wadsworth, Capitello-Condylar, Pritshard sekä ERS. Puolikytketyistä
malleista tunnetaan taas Mayo, Pritshard-Walker, Tri-Axial, GBS III, Schlein sekä Osteotonics
Trispehrical. (Konttinen & Santavirta 2003, 77–78, hakupäivä 25.9.2009.) Reumaortopedi Susanna Yli-Luukko käyttää sekä OYS:ssa että ODL:lla kyynärnivelen tekonivelleikkauksissa Discove19
ry-mallia (Yli-Luukko 2010). Malli on kyynärnivelen anatominen kopio, joka sallii kaikkiin kyynärnivelen fysiologisiin liikesuuntiin tapahtuvat liikkeet. Discovery-tekonivelmalli voidaan koota erikokoisista humerus- ja ulnakomponenteista, mikä mahdollistaa mallin monipuolisen käytön ja sopivuuden erilaisille potilaille korvaamaan vaurioitunutta kyynärniveltä. Sen kestävä sarananivel
mahdollistaa ulnan ja humeruksen välille mahdollisimman suuren liikelaajuuden. (Ylävaara 2010.)
Yleisin kyynärnivelen tekonivelleikkauksen jälkeinen komplikaatio on kyynärhermon vaurio, joka
korjautuu lähes aina itsestään ilman operatiivisia hoitoja ja sen syntymistä voidaan estää leikkaustekniikalla ja leikkauksen aikana tehtävillä hermotesteillä. (Konttinen & Santavirta 2003, hakupäivä 25.9.2009) Kyynärhermon vauriossa yleisimmät oireet ovat ulnaaristen sormien puutuminen ja myöhemmin näiden lihasten heikkous ja surkastuminen (Tolonen, Sotaniemi, Raatikainen,
Kovala, Syrjälä, Hyvönen & Lesonen 2002, 20).
Leikkauksen jälkeen voi tapahtua myös kyynärnivelproteesin sijoiltaan menoa, jonka voi aiheuttaa
anatominen vääristyminen ja nivelkomponenttien huono asento. Tätä ehkäistään tukilastan käytöllä ensimmäisten viikkojen aikana. (Lehto 2002, 27.) Sijoiltaan menoa aiheuttavat myös kaatumistapaturmat sekä lihasheikkous ja halvauksen jälkitilat (Tekonivelsairaala Coxa, hakupäivä
18.9.2009). Yleensä sitä tapahtuu kytkemättömien mallien (kuten Souter-Strathclyde ja Kudo)
kohdalla ja uusintaleikkauksen yhteydessä yleensä tekonivelmalli vaihdetaankin kytkettyyn ja pitkävartiseen malliin. Sijoiltaan menoa ja irtoamista voi tapahtua myös käytettäessä kytkettyjä malleja, jolloin yleensä olkaluun puoleinen komponentti irtoaa. (Remes ym. 2004, 3029; Konttinen &
Santavirta 2003, 80, hakupäivä 29.9.2009.) Yleisimmät syyt tekonivelen irtoamiseen ja sijoiltaan
menoon ovat nivelen epävakaus, kuluminen ja proteesin löystyminen. Myös ennen leikkausta olka-kyynärluunivelessä ollut varus- tai valgusasento aiheuttavat tekonivelen irtoamista. (von Riet,
Morrey, & O`Driscoll 2009, hakupäivä 17.11.2009.) Reumaa sairastavilla luu on haurasta, joten
heillä voi ilmetä leikkauksen aikana tai myöhemmin luunmurtumia tai tekonivelen irtoamista. Kuitenkin reumaa sairastavien vähentynyt liikunnallinen aktiivisuus puoltaa tekonivelleikkausta, sillä
uusi kyynärnivel ei oletettavasti joudu kovin kovalle rasitukselle. (Hämäläinen & Leppilahti 2002,
Muita yleisiä kyynärnivelleikkauksen jälkeisiä komplikaatioita ovat tulehdukset, jotka hoidetaan
yleensä antibiooteilla. Puhdistusleikkaukseen (depridement) joudutaan syvien ja vakavien tuleh20
dusten hoidossa. Harvinaisin komplikaatio on ojentajalihaksen jänteen irtoaminen, joka hoidetaan
leikkauksella kiinnittämällä jänne uudelleen. (Tekonivelsairaala Coxa, hakupäivä 18.9.2009.) Yhdysvalloissa tehdyssä tutkimuksessa todettiin, että 70 prosenttia tekonivelleikkauksista jouduttiin
uusimaan syystä tai toisesta seitsemän vuoden seurantajakson aikana. (von Riet ym. 2009, hakupäivä 17.11.2009.) Suomessa vastaava luku on ollut kymmenen vuoden seurannassa noin
kymmenen prosentin luokkaa (Belt ym. 2007, 147).
FYSIOTERAPIA OSANA KYYNÄRNIVELEN TEKONIVELLEIKKAUSPOTILAAN KUNTOUTUSTA
Kuntoutus on ”suunnitelmallista ja monialaista, yleensä pitkäjänteistä toimintaa, jonka tavoitteena
on auttaa kuntoutujaa hallitsemaan elämäntilanteensa” (Paatero, Lehmijoki, Kivekäs & Ståhl
2008, 57). Sen tulee aina olla tavoitteellista toimintaa, jonka päämääränä on edistää potilaan
omatoimisuutta ja itsenäistä arjesta selviytymistä (Kettunen ym. 2002, 30). Kuntoutuksen perusedellytyksenä on toiminnan monialaisuus ja moniammatillisuus, ja sen tulisi muodostaa jatkuvasti
etenevä prosessi. Prosessin aikana potilas kehittää itselleen ammattilaisten avulla parhaimman
toimintatavan, jolla hän selviää itsenäisestä arjesta. Kuntoutus luokitellaan neljään eri kokonaisuuteen: lääkinnälliseen, ammatilliseen, kasvatukselliseen ja sosiaaliseen kuntoutukseen. Kokonaisvaltaisessa kuntoutuksessa otetaan huomioon ihmisen psyykkisyys, fyysisyys sekä sosiaalisuus. (Talvitie ym, 2006, 45–46.) Fysioterapia on tärkeä osa lääkinnällisen kuntoutuksen kokonaisuutta, jossa ennaltaehkäisy ja oireiden mukainen terapia muodostavat kaksi tärkeintä päälinjaa (Talvitie ym. 2006, 52; Alaranta, Paimela & Videman 2002, 326).
Fysioterapeutti on liikkumisen ja toimintakyvyn arvioimisen asiantuntija, joka toimii moniammatillisessa työryhmässä muiden potilaan hoitoon osallistuvien ammattilaisten kanssa. Hänen tehtävänä on terveyden, liikunnan, toiminta- ja työkyvyn edistäminen yksilön ja yhteisön hyvinvoinnin
kannalta. Fysioterapeutti soveltaa lääke-, liikunta-, luonnon-, käyttäytymis- ja yhteiskuntatieteellistä tietoa tavoitteenaan saada yhdessä potilaan kanssa aikaan hänelle mahdollisimman hyvä toimintakyky (Arkela-Kautiainen ym. 2009, 394–395). Fysioterapeutin tulee ottaa potilas mukaan terapian suunnitteluun ja pystyä perustelemaan hänelle harjoitusten merkitys (Talvitie ym. 2006,
52). Terapiassa otetaan huomioon potilaan voimavarat ja asuinkunnan tarjoamat mahdollisuudet
(Arkela-Kautiainen ym. 2009, 394).
Potilaan fysioterapeuttisella tutkimisella ja arvioinnilla saatu tieto auttaa terapian suunnittelemisessa, sen vaikutusten arvioinnissa ja potilaassa tapahtuvien muutosten seuraamisessa. Näiden
tietojen avulla fysioterapeutti pystyy myös antamaan asiantuntijalausuntoja. Keskeistä tutkimisessa on tehdä toimintakykymittaukset ennen terapiaa ja sen jälkeen, jotta fysioterapeutti pystyy ar22
vioimaan, onko toimintakyvyssä tapahtunut muutosta. Fysioterapeutti voi käyttää ICF-luokitusta
apuna helpottamaan toimintakyvyn mittaustulosten vertailua (Arkela-Kautiainen ym. 2009, 394–
395). ICF-luokitus on Maailman terveysjärjestön vuonna 2001 luoma luokitus toimintakyvystä,
toiminnan rajoitteista ja terveydestä. Luokitus sisältää kuvaukset ruumiin/kehon rakenteesta ja
toiminnoista, potilaan aktiviteeteistä ja osallistumisesta sekä yksilö- ja ympäristötekijöistä. (Pohjolainen & Alaranta 2009, 25–26.) ICF-luokitus yhtenäistettiin vuonna 2007 yhteen vuonna 1998
valmistuneen ja vuonna 2000 päivitetyn Fysioterapianimikkeistön kanssa. Nimikkeistön avulla fysioterapiakäytäntöjä on voitu yhtenäistää kansallisella tasolla. Se toimii fysioterapeutin työvälineenä, sitä voidaan käyttää apuna ammattiin perehdyttämisessä, dokumentoinnissa, tilastoinnissa, fysioterapiapalveluiden tuottamisessa sekä tietolähteenä muille ammattiryhmille. Nimikkeistö
on jaettu pää- ja alaluokkiin, jotka ovat koodattu ja niiden avulla esimerkiksi kirjaamista voidaan
yhtenäistää ja nopeuttaa. Nimikkeistön pääluokat ovat RF1 fysioterapeuttinen tutkiminen ja arviointi, RF2 fysioterapian ohjaus ja neuvonta- ja terapiakäytännöt, RF3 elinympäristössä ja työssä
selviämistä tukeva fysioterapia, RF4 asiakastyöhön liittyvä muu fysioterapia, RF5 asiantuntija ja
koulutustehtävät sekä RF6 kehittäminen ja johtaminen. RF1 ja RF2 luokaa (Holma, Partia, Noronen & Hautamäki 2007, 3, 7, 15–16, 24–32.) Käsittelemme seuraavissa kappaleissa tarkemmin
Fysioterapianimikkeistön luokkia sekä terapiamenetelmiä, jotka ovat tärkeitä kyynärnivelen tekonivelleikatun potilaan kuntoutuksen kannalta.
Fysioterapeuttinen tutkiminen ja arviointi (RF1), joka sisältää esimerkiksi toiminta- ja työkyvyn,
fyysisen suorituskyvyn, liikkumisen ja kivun arvioinnin sekä fysioterapiasuunnitelman laatimisen.
Fysioterapian ohjaus ja neuvonta- ja terapiakäytännöt (RF2), joka sisältää ohjausta ja neuvontaa,
terapeuttisen harjoittelun, manuaalisen terapian ja fysikaalista terapian. Ohjaus ja neuvonta voidaan toteuttaa verbaalisesti, manuaalisesti tai visuaalisesti. Neuvonnan tavoitteena on ylläpitää ja
vahvistaa toimintakykyä ja terveyttä parantavia tekijöitä. Asiakasta tuetaan tunnistamaan omat
voimavaransa ja häntä ohjataan itsenäiseen harjoitteluun. Ohjausta voidaan toteuttaa yksilöllisesti tai ryhmässä. Se sisältää myös preoperatiivisen ja postoperatiivisen neuvonnan ja ohjauksen.
(Holma ym. 2007, 24–25.) Preoperatiivisen ohjauksen tavoitteena on valmistella potilasta tulevaan leikkaukseen ja sen jälkeiseen kuntoutukseen (Talvitie 2006, 345). Ohjauksen avulla potilas
tuntee luottamusta hoidon onnistumiseen ja häntä hoitavien henkilöiden ammattitaitoon (Pylvänäinen, Mannio, Schröderus 2002, 296). Postoperatiivisen ohjauksen tavoitteena on kivunhoito,
aineenvaihdunnan lisääntyminen sekä liikehoidon aloittaminen (Lindgren 2004, 42).
Terapeuttinen harjoittelu sisältää aktiivisia ja toiminnallisia harjoitteita, joilla pyritään vaikuttamaan
potilaan toimintakyvyn parantumiseen. Harjoittelu tapahtuu yksilö- tai ryhmäterapiana tai omatoimisena harjoitteluna. Terapeuttinen harjoittelu voidaan toteuttaa myös potilaan omassa toimintaympäristössä ADL-toimintojen (päivittäiset toiminnot, kuten syöminen ja peseytyminen) yhteydessä. (Arkela-Kautiainen ym. 2009, 395–396.) Terapia voi sisältää erilaisia harjoituksia, kuten
hengitys- ja verenkiertoelimistön, lihasten ja liikkuvuuden, asennonhallinnan ja tasapainon harjoittamista. Terapiamenetelmiin kuuluu myös psykofyysinen fysioterapia, joka sisältää kehon tuntemuksen ja – tietoisuuden lisäämisharjoituksia sekä rentoutusta. (Talvitie ym. 2006, 173–176.)
Harjoittelulla tavoitellaan toimintakyvyn, terveyden ja omatoimisuuden ylläpitämistä ja tukemista.
Fyysisen kunnon kehittyminen vaatii toistuvaa ja säännöllistä harjoittelua. Sopiva toistomäärä lihaskestävyyttä harjoitettaessa on 10–30 toistoa. Harjoitusohjelma tulisi kohdistaa juuri niihin ominaisuuksiin, joita halutaan kehittää ja ohjelman tulisi olla progressiivisesti etenevä. (Arokoski
2009, 99–102.) Progressiolla tarkoitetaan harjoitusohjelman etenemistä helpoista liikkeistä vaativampiin liikkeisiin ja haasteellisuutta voidaan kasvattaa lisäämällä liikkeiden toistomäärää tai vastusta (Farrow & Jones 2010, 33). Erityisesti kuntoutusohjelmien alkuvaiheessa progressio on tärkeää ja ohjelmat tulisi suunnitella harjoittelijan yksilölliset ominaisuudet huomioiden. Liikkeitä tulisi
harjoittaa useita kertoja päivässä ja toistomäärää säätelee lihasten väsyminen ja jumiutuminen.
(Arokoski 2009, 100.) Olemme terapiassa huomanneet, että liikeharjoituksia tehtäessä on myös
koko ajan otettava huomioon potilaan kiputuntemukset ja harjoitukset on tehtävä kivun sallimissa
rajoissa. Kipu suojaa elimistöä varoittaen kudosvauriosta ja estäen lisävaurioiden syntymistä
väistöheijasteen avulla. Tuki- ja liikuntaelinvauriossa lihaksiin syntyy reflektorinen lihasspasmi aiheuttaen immobilisaatiota, joka antaa kudoksille mahdollisuuden parantua. (Kalso, Elomaa, Estlander & Grantsröm 2009, 105.)
Manuaaliseen terapiaan kuuluvat hieronta, hermokudoksen ja nivelten mobilisointi sekä nivelten
manipulointi. Hieronnalla pyritään aikaansaamaan kivun ja lihaskireyden vähenemistä ja sitä
kautta nivelliikkuvuuden palautumista. Hermokudoksen mobilisoinnilla pyritään parantamaan
hermokudoksen liikkuvuutta ja hermon aineenvaihduntaan liikkeen avulla. Nivelten mobilisoinnilla
ja manipuloinnilla on tarkoitus parantaa nivelen liikkuvuutta sekä vähentää kipua. Fysioterapeutti
suorittaa mobilisoinnin rauhallisesti nivelen fysiologisella liikelaajuudella, kun taas manipulointi
suoritetaan nopeammin lyhyellä liikeradalla. (Arkela-Kautiainen ym. 2009, 396–397.) Fysikaalisia
terapiamenetelmiä ovat lämpö- ja kylmäkäsittelyt sekä sähköhoidot (Talvitie ym. 2006, 173–176).
Niiden käytöllä voidaan valmistaa potilasta terapeuttiseen harjoitteluun. Fysikaalisia terapiamene24
telmiä käytetään turvotuksen ja tulehduksen lievittämiseen sekä kivun vähentämiseen. (ArkelaKautiainen ym. 2009, 396–398.)
Kudosten paranemisprosessi kyynärnivelen tekonivelleikkauksen jälkeen
Leikkaushaavan paranemisprosessissa voidaan erottaa kolme vaihetta. Ensimmäinen vaihe on
tulehdusvaihe, jota hoidetaan tulehduskipulääkkeillä. Kudostulehdusta rauhoitetaan myös kylmähoidolla. Tulehdusvaiheessa kudosta ei saa rasittaa liikaa, mutta täydellinen lepo heikentää jännekudosta nopeasti. Kyynärniveltä suojaa leikkauksen jälkeen lasta, millä vältetään kyynärnivelen
liike. Liiketerapia aloitetaan heti leikkauksen jälkeisenä päivänä sormien, ranteen ja olkanivelen
liikkuvuusharjoituksilla kivun sallimissa rajoissa. Liikehoidolla pyritään lisäämään aineenvaihduntaa ja entsyymiaktiivisuutta, jolloin kudosten uusiutuminen nopeutuu. (Paakkonen & Malm 2009;
Virtapohja 2002, 127.)
Seuraava vaihe paranemisprosessissa on kasvuvaihe, jolloin sidekudoksen perussolut muodostavat valkuaisainetta ja väliainetta. Kasvuvaihe kestää noin yhdestä kahteen viikkoa, jonka ajan
kyynärniveltä suojaa lasta. (Yli-Luukko 2010; Taimela ym. 2002, 128.) Kolmas vaihe on kypsymisvaihe, jolloin paranemisprosessi jatkuu kollageenikypsymisellä, joka kestää yhdestä kolmeen
kuukautta. Tänä aikana venytys ja vahvistaminen ovat tärkeitä, koska niillä voidaan ehkäistä lihasten surkastuminen, uudelleenvammautuminen sekä tulehdusvaiheen uusiutuminen. Paranemisprosessi voi kestää jopa kaksi vuotta. (Taimela ym. 2002, 128.)
Kyynärnivelen tekonivelleikkauksen post-operatiivinen fysioterapia
Heti kyynärnivelen tekonivelleikkauksen jälkeen tärkeintä on kivun hoito. Siihen käytetään kipulääkkeitä ja asento- sekä kylmähoitoa. Asentohoidossa leikattu raaja tuetaan tyynyjen avulla sekä
istuessa että selinmakuulla kohoasentoon turvotuksen vähentämiseksi. (Paimion sairaala 2006,
hakupäivä 1.10.2009.) Mitä rennommassa asennossa potilas pystyy olemaan, sitä kauemmin kipu pysyy poissa ja haavan paraneminen edistyy (Jäntti 2000, 124). Kivun hoidossa voidaan käyttää apuna rentoutumista, jolloin potilaan ajatukset saadaan pois kivusta. Rentoutusmenetelmien
avulla voidaan vähentää ahdistusta sekä kipulääkkeiden tarvetta. (Ala-Hynnilä & Ruohomäki
2002, 381–382.) Rentoutusmenetelmät jaetaan joko aktiivisiin ja rauhoittumismenetelmiin ja kaikkia menetelmiä yhdistää oikea hengitys. Aktiivisen rentoutusmenetelmän avulla pyritään laukaisemaan lihasjännitystä esimerkiksi hartiaseudusta. (Kataja 2003, 52, 66.) Leikkauksen jälkeen
yläraaja on asetettu kantositeeseen tai lastaan leikkaavan lääkärin määräyksestä riippuen ja lastan saa ottaa pois vain peseytymisen ja pukeutumisen ajaksi (Paimion sairaala 2006, hakupäivä
1.10.2009). Lastaa pidetään paikoillaan kahden viikon ajan ja lastan hetkellisen poisottamisen aikana kyynärnivelen liikuttamista on vältettävä (Yli-Luukko 2010). Potilas ei saa kääntyä vuoteessa leikatun yläraajan puoleiselle kyljelle kuuteen viikkoon (Paimion sairaala 2006, hakupäivä
1.10.2009).
Kylmähoito on yleisesti käytössä akuuttien pehmytkudosvammojen ja leikkauksien jälkeen. Sen
vaikutus perustuu kudosten lämpötilan alentamiseen, jolla saadaan aikaan hermolihasjärjestelmän kautta lihasten rentoutuminen. Hoidon avulla voidaan lihasten, nivelkalvojen ja
hermoston aineenvaihduntaa hidastaa sekä vähentää hapenpuutteesta johtuvaa kudosvauriota ja
turvotusta. Kylmä laskee hermojen johtumisnopeutta, mikä auttaa kivun lievittymiseen. Hoitoa
voidaan antaa esimerkiksi kylmäpakkauksilla 10–30 minuuttia kerrallaan useita kertoja päivässä.
(Arkela-Kautiainen ym. 2009. 400; Pohjolainen 2009, 238–239).
Kivun lievitykseen auttavat myös hengitysharjoitukset (Malm & Paakkonen 2009). Hengitysharjoitukset ovat leikkauksen jälkeen tarpeellisia etenkin silloin, jos liikkeelle pääsy viivästyy tai asennon vaihtaminen riittävän usein ei ole mahdollista (Hough 2001, 260–261). Kipu kiihdyttää hengitystä voimakkaasti ja nopea hengitys nostaa stressitasoa ja häiritsee hermojärjestelmän toimintaa
(Kalso ym. 2009, 105; Chaitow 2002, 106). Hengitysharjoitusten tavoitteena on hidastaa ja tehostaa hengitystä rauhallisilla sisään- ja uloshengityksillä. Sisäänhengitettäessä keuhkot vedetään
nenän kautta täyteen ilmaa ja uloshengitettäessä ilma puhalletaan suun kautta rauhallisesti ulos.
Tehostettuja hengitysharjoituksia olisi hyvä tehdä kaksi noin viiden hengityksen sarjaa useita kertoja päivässä. Harjoitukset parantavat keuhkotuuletusta, mikä lisää veren happipitoisuutta. (Malm
& Paakkonen 2009.) Harjoituksia tehtäessä on kuitenkin otettava huomioon, että liian pitkään harjoituksia tehtäessä on vaarana hyperventilaatio (Calais-Germain 2006, 206).
Täydellinen immobilisaatio eli liikkumattomuus aiheuttaa nopeasti atrofiaa eli lihasten surkastumista, joten sen aika pyritään rajoittamaan mahdollisimman lyhyeksi ja liikkumattomuus kohdistetaan vain niihin osiin, joissa se on vamman paranemisen kannalta välttämätöntä (Kujala & Järvinen 2005, 514). Yläraajan liiketerapia alkaa heti leikkauksen jälkeen omatoimisilla sormien, ranteen ja olkanivelen liikkuvuusharjoituksilla, joiden ohjeet annetaan potilaalle tutustuttavaksi kirjallisesti jo ennen leikkausta. Ensimmäisillä harjoituksilla on tarkoitus vähentää leikkausalueen turvotusta sekä ylläpitää yläraajan liikkuvuutta. (Paimion sairaala 2006, hakupäivä 1.10.2009.) Liike26
terapialla aikaansaatu kudosten lämmittäminen lisää niiden elastisuutta ja parantaa aineenvaihduntaa, mikä on tärkeää leikkauksen jälkeiselle paranemiselle (Taimela ym. 2002, 172). Normaalisti potilas on sairaalassa leikkauksen jälkeen kolmesta neljään vuorokautta (Paimion sairaala
2006, hakupäivä 1.10.2009).
Leikkauksessa kyynärlisäkkeeseen kiinnittyvä kolmipäinen olkalihas irrotetaan ja sen kiinnitysjänteen paraneminen jännitystä kestäväksi vie noin kaksi viikkoa. Tämän vuoksi kyynärnivel ei kestä
tukeutumista ja istumaan nousun tulisi tapahtua tervettä yläraajaa apuna käyttäen. (Malm &
Paakkonen 2009.) Kyynärniveltä ei saa liikuttaa kahteen viikkoon leikkauksen jälkeen, sillä haavan pitää saada olla liikkeeltä rauhassa. Leikkaushaava sijaitsee kyynärnivelen lateraalisposterioorisella puolella, jossa on vähän pehmytkudosta, minkä vuoksi haava-alueen verenkierto
on vain ihon varassa. (Yli-Luukko 2010.)
Lastahoito päättyy kahden viikon kuluttua leikkauksesta ja potilas saapuu kuntoutusjaksolle, jossa
aloitetaan kyynärnivelen fysioterapia. Kuntoutusjakso kestää yleensä yhdestä kahteen vuorokautta, jonka aikana kyynärnivelen koukistus pyritään saamaan 130 asteeseen. (Yli-Luukko 2010;
Malm & Paakkonen 2009.) Saavutettava kyynärnivelen liikkuvuus riippuu ennen leikkausta kyynärnivelessä olleesta liikerajoituksesta (Belt ym. 2007, 147). Liikkuvuutta harjoitellaan ADLtoimintojen yhteydessä sekä terapeuttisen harjoittelun ohessa ja apuna liikkeiden tekemisessä
voidaan käyttää erilaisia apuvälineitä, esimerkiksi keppiä (Paimion sairaala 2006, hakupäivä
1.10.2009; Taimela ym. 2002, 101). Vastustetut liikkeet saa aloittaa viiden viikon kuluttua leikkauksesta (Yli-Luukko 2010). Vastustettuihin liikkeisiin voidaan käyttää apuna esimerkiksi kuminauhaa tai käsipainoja. Liikeharjoitusten tarkoituksena on parantaa lihaskestävyyttä, koordinaatiota
sekä pitää yläraajan nivelten liike hyvänä. (Taimela ym. 2002, 101.)
Mikään proteesimalli ei kestä kuormitusta nivel ojennettuna, joten suoraan käsivarteen tukeutumista tulee välttää, tämän vuoksi esimerkiksi kyynärsauvojen käyttöä ei suositella lainkaan leikkauksen jälkeen. Kahden kuukauden kuluttua leikkauksesta voi tarvittaessa käyttää liikkumisen
apuvälineenä kainalosauvoja. Tekonivel voi kuormittua liikaa, jos kyynärvarressa tapahtuu kiertoa
olkapään loitontuessa vartalosta, joten fysioterapeutin on opetettava potilaalle oikeat nostotekniikat. (Malm & Paakkonen 2010; Konttinen & Santavirta 2003, 80, hakupäivä 25.9.2009.)
Potilas jatkaa kotiharjoittelua kuntoutusjakson päätyttyä jälkitarkastukseen asti, eli noin kolme
kuukautta. Motivoimalla potilas aktiiviseen omatoimiseen harjoitteluun alusta saakka kyynärnive27
leen on mahdollisuus saada hyvä liikelaajuus, lihasvoima ja toiminnallisuus. Harjoitteita on hyvä
suorittaa kahdesta kolmeen kertaa päivässä, jokaista liikettä noin 20 toiston verran. Kotiharjoitteluohjeet sisältävät kyynärnivelen ekstension, fleksion sekä supinaatio- ja pronaatioliikkeiden liikkuvuutta ja lihasvoimaa vahvistavia harjoitteita. Jälkitarkastuksen jälkeen potilas voi alkaa harrastaa normaalia liikuntaa, mutta hänen on vältettävä pallopelejä ja leikattuun yläraajaan kohdistuvia
iskuja. (Paimion sairaala 2006, hakupäivä 1.10.2009.) Ensimmäisen jälkitarkastuksen jälkeen
kontrollit ovat yleensä vuoden, viiden vuoden ja kymmenen vuoden kuluttua leikkauksesta. Kaikissa kontrolleissa katsotaan nivelen liikelaajuus ja vuoden, viiden vuoden ja kymmenen vuoden
tarkastuksissa otetaan myös röntgenkuvat. Osa potilaista joutuu kuitenkin tulemaan kyynärnivelen tekonivelen ongelmien vuoksi kontrolliin myös viiden ja kymmenen vuoden kontrollien välillä.
(Yli-Luukko 2010.)
POTILASOHJEEN KEHITTELY
Potilas tarvitsee henkilökohtaista neuvontaa, eikä pelkkä suullinen ohjaus yleensä riitä. Kirjallisen
ohjeen avulla pystytään täydentämään potilaan kuntoutumista ja parhaimmillaan lyhentämään
kuntoutumisaikaa sekä vähentämään potilaan sairaalakäyntien määrää ja tarvetta. Usein kirjalliset ohjeet ovat yleisluontoisia, eikä paraskaan ohje voi sisältää vastauksia kaikkiin potilaan kysymyksiin. Tutkimusten mukaan ohjauksen avulla potilas pystyy osallistumaan itseään koskeviin
päätöksiin sekä aktiivisesti ja luottavaisesti kuntoutukseensa. (Torkkola ym. 2002, 7, 24–25, 32;
Iivanainen, Jauhiainen & Pikkarainen 2001, 36.)
Tuotteen tekemisen lähtökohdat ovat tilaajan ja potilaan tarpeet (Torkkola ym. 2002, 35). Sosiaali- ja terveysalalla tuotteen tavoitteisiin kuuluvat terveyden, hyvinvoinnin sekä elämänlaadun edistäminen. Tuotekehittelyssä on tärkeää pitää mielessä se, että lähtökohtana on aina asiakas, jolloin potilasohjeen asiasisällön tulee olla mahdollisimman informatiivinen, ymmärrettävä sekä täsmällinen. Luonnosteluvaiheessa on siis tärkeää selvittää, millainen asiakaskunta tuotetta käyttää,
millaiset ovat heidän tarpeensa ja millaisia he ovat tuotteen käyttäjinä. (Jämsä & Manninen 2000,
14, 16, 43, 54.) Meillä potilasohjeen luonnostelua ohjasi diagnoosi eivätkä sosiodemografiset
muuttujat kuten sukupuoli tai asema.
Potilasohjeen luonnostelu käynnistyy lopullisesti silloin, kun päätetään, millainen tuote suunnitellaan ja valmistetaan. Päätös opinnäytetyönä tehtävästä potilasohjeesta kyynärnivelen tekonivelleikkauspotilaalle tehtiin syksyllä 2009. Huomioimme alusta saakka, että tuotteen suunnittelua ja
valmistamista tulevat ohjaamaan tuotteen tilaajan odotusten ja toiminnan analysoinnin lisäksi
tuotteen asiasisällön rajaaminen, toimintaympäristön säädösten ja ohjeiden antamat viitteet sekä
moniammatillisen työryhmän avun hyödyntäminen. Näiden ydinkysymysten huomioiminen auttaa
turvaamaan tuotteen laadun. (Jämsä & Manninen 2000, 43–51.) Projektin laadusta on vastuussa
koko projektiryhmä ja sitä on tarkasteltava päivittäin (Ruuska 2005, 211). Potilasohjeen ideoinnin
jälkeen alkoi sisällön ja ulkoasun suunnittelu ja toteutus, jossa huomioimme valitut laatukriteerit.
Sosiaali- ja terveysalalla tuotteen laatu kiinnostaa sekä tulevia käyttäjiä että maksajia, omaisia,
kouluttajia ja alan asiantuntijoita. Laadukas tuote vastaa potilaan tarpeisiin ja odotuksiin. Sen teki29
jän tulee ottaa huomioon, että laadukas tuote on kilpailukykyinen eikä aiheuta kielteistä palautetta. Hyvän tuotekehitysprosessin tuloksena syntyy pitkäikäinen potilasohje. (Jämsä & Manninen
2000, 16, 127.) Hyvän potilasohjeen tulee puhutella potilasta, jolloin hän huomaa tekstin olevan
suunnattu juuri hänelle eikä hoitohenkilökunnalle. Potilasohjeen tekemisen lähtökohtana tulee olla
laitoksen tarve ohjata potilasta toimimaan oikein ja potilaan tarve saada olennainen tieto. Potilasohjetta tehtäessä tulee ottaa huomioon se, että ohjauksen ja neuvonnan lisäksi se kertoo
myös ohjetta jakavan laitoksen johtamistavoista sekä hoitolinjoista. (Torkkola ym. 2002, 34–35.)
Laatu on suhteellinen käsite, joka määräytyy tilanteen ja sille asetettujen tavoitteiden mukaan. Se
koostuu monista pienistä asioista, joita ei voida suoraan mitata, varmistaa tai kehittää. Tuotteen
laatua voidaan arvioida sille asetettujen tavoitteiden saavuttamisen perusteella. (Ruuska 2005,
210.) Sen johdonmukaiseen arviointiin tarvitaan laatukriteereitä, joita voivat olla terveystavoite,
sisällön selkeys, helppolukuisuus, oikea ja virheetön tieto, sopiva tiedon määrä, kohderyhmän
selkeä määrittäminen, tekstiä tukeva kuvitus, kiinnostuksen herättävyys ja hyvä tunnelma. (Parkkunen, Vertio & Koskinen-Ollonqvist 2001, 9-10.) Valitsimme työmme laatukriteereiksi selkeyden
ja informatiivisuuden sekä sen, että työmme sisältää terveystavoitteen. Laatukriteereiden valintaan vaikuttivat yhteistyökumppaneiden toiveet.
Tuotteen tilaajan ja valmistajan samanlaiset laatukriteerit tulee ottaa huomioon kaikissa tuotteen
suunnittelun ja toteuttamisen vaiheissa (Koskinen 2001, 24). OYS:lla oli käytössään vuonna 2009
valmistunut kirjallinen ohje kyynärnivelen tekonivelleikkauspotilaalle, jossa liikkeiden havainnollistamiseen oli käytetty PhysioTools-ohjelmalla luotuja kuvia. Meidän haasteenamme oli tehdä laadukkaampi potilasohje kuin edellinen, jotta henkilökunta haluaisi käyttää sitä potilaan ohjaamisen
tukena. OYS:n fysioterapeuttien toiveena oli, että uusi ohje olisi asiasisällöltään ajantasainen,
vain fysioterapiaan keskittyvä ja että kuvien tulisi olla selkeät, havainnolliset ja tekstiä tukevat.
Ensimmäisenä laatukriteerinä oli selkeys. Sisältö kannattaa esittää lyhyesti ja ytimekkäästi, jolloin
myös tekstin luettavuus ja ymmärrettävyys paranevat. Ymmärrettävyyttä parantaa myös selkokielisyys ja tuttujen käsitteiden käyttö, jotka lisäävät myös asiayhteyksien muodostamista ja asioiden
muistamista. (Parkkunen ym. 2001, 12–14.) Potilasohjeen selkeyteen vaikuttaa väljä taitto eli
tekstin ja kuvien asettelu. (Torkkola ym. 2002, 53). Toisena laatukriteerinä oli informatiivisuus, jolloin aineiston on oltava virheetöntä. Tärkeintä on, että ohjeessa on potilaalle olennaisin tieto ja
sen olisi hyvä perustua tutkittuun tietoon. Projektimme kolmantena laatukriteerinä oli terveystavoite, joka tarkensi ja ohjasi sisällön muodostumista. Potilaan tulee helposti hahmottaa, mihin sisältö
liittyy ja ymmärtää, mihin sillä pyritään. Hänen on pystyttävä luottamaan ohjeen sisältämään tietoon, jonka tulee olla ajan tasalla olevaa. (Parkkunen ym. 2001, 12–14.) Mielestämme näiden laatukriteereiden avulla kuntoutujan on helppo lukea tekstiä, ohjeessa on olennaisin tieto ja ymmärtää tekstin sisältö.
Potilasohjeemme sisällön suunnittelu alkoi syksyllä 2009. Suunnittelimme jo ideavaiheessa potilasohjeen sisältöä yhdessä Paakkosen ja Malmin kanssa. Useampi osallistuja tuo ideointivaiheeseen erilaisia näkökulmia, mikä on rikkaus työtä suunnitellessa (Jämsä & Manninen 2000, 38).
Aluksi ajattelimme, että potilasohjeeseen tulisi lääkärin ja sairaanhoitajan tuottamaa tekstiä, jossa
käsiteltäisiin leikkaukseen ja haavanhoitoon liittyviä asioita. Ohjaavat fysioterapeutit olivat sitä
mieltä, että potilasohjeesta tulisi tehdä mahdollisimman selkeä ja yhteen asiaan keskittyvä ja
meidän tulisi unohtaa muiden tuottamat tekstit. Myöhemmin huomasimme itsekin, että fysioterapiaan keskittymällä potilasohjeesta tulee sopivan mittainen, jolloin potilaat lukevat sen huolella.
Potilasohjeessa asiat kannattaa esittää lyhyesti ja ytimekkäästi (Parkkunen ym. 2001, 12).
Pidimme potilasohjeen suunnittelun lähtökohtana laatukriteereiden täyttymistä. Tuotekehittely
etenee luonnosteluvaiheessa valittujen ratkaisujen mukaan ja tuotteen sisältö muodostetaan faktoista ja ne yritetään kertoa mahdollisimman selkeästi ottaen lukija huomioon (Jämsä & Manninen
2000, 54–55). Aloitimme luonnostelun valitsemalla oppaaseen kuntoutuksen kannalta tärkeitä aihealueita sekä lastan kanssa tehtäviä yläraajan harjoitteita ja lastan poiston jälkeen tehtäviä kyynärnivelen harjoitteita. Harjoitteiden valinta oli haastavaa, koska lähdemateriaalia kyynärnivelen
tekonivelleikkauksen jälkeisestä kuntoutuksesta oli vähän. Valitsimme harjoitteet löytämiemme
lähdemateriaalien, reumaortopedi Yli-Luukon ohjeiden, oman kokemuksemme ja käytössä olleiden potilasohjeiden pohjalta.
Ensimmäinen potilasohjeemme koeversio sisälsi leikkausta seuraavien kahden viikon liikeharjoitukset, jolloin potilaalla on lasta. Harjoitteet sisälsivät sormien ja olkanivelten liikkeitä. Ohjeessa
oli myös lastan poiston jälkeen tehtävät liikeharjoitukset joiden tavoitteena oli lisätä kyynärnivelen
liikkuvuutta ja lihasvoimaa. Emme olleet vielä tässä vaiheessa ottaneet valokuvia, joten meillä oli
käytössä PhysioTools-ohjelmalla tehty kuvasarja. Lisäksi potilasohje sisälsi yleistä tietoa leikkaukseen johtavista syistä sekä asento- ja kylmähoidosta, leikkaukseen liittyvistä rajoitteista ja lii-
kuntasuosituksista. Kerroimme ohjeessa myös tavoitteista, jotka voidaan saavuttaa aktiivisen
kuntoutuksen avulla.
Lopullisen potilasohjeen aihealueet muotoutuivat ohjaavien opettajien ja fysioterapeuttien antamien palautteiden avulla lokakuussa 2010. Lisäsimme toiseen koeversioon hengitysharjoitusosuuden, muokkasimme ja lisäsimme asiasisältöä sekä vaihdoimme yhden lastan kanssa tehtävän liikkeen. Vaihdoimme sormien abduktio- ja adduktioliikkeen tilalle ranteen ekstensio- ja
fleksioliikkeen, koska sen suorittamiseen osallistuu enemmän kyynärvarren alueen lihaksia. Potilasohjeen sisältämät aihealueet olivat leikkauksen syyt ja tavoitteet, kuntoutuksen merkitys, asento- ja kylmähoito sekä hengitysharjoitukset. Potilasohje sisälsi myös tietoa arkielämästä leikkauksen jälkeen rajoitteineen ja suosituksineen sekä leikkauksen jälkeiset harjoitteet ja jatkohoidon.
Potilasohjeen harjoitteiksi valitsimme yksinkertaisia liikkeitä, joiden liikesuoritukset olisi helppo
oppia. Oikeaoppiset liikesuoritukset takaavat turvallisen harjoittelun ja harjoitteet kohdistuvat oikeille lihasryhmille, mikä mahdollistaa tasapainoisen kehityksen (Erämetsä & Laakko 1998, 140).
Valitsimme lastan kanssa tehtäviksi harjoitteiksi sormien ja ranteen fleksio- ja ekstensioliikkeen, olkanivelen fleksio- ja ekstensioliikkeet, abduktion ja rotaation. Lastahoidon aikana kyynärniveltä ei saa liikuttaa, mutta sormien, ranteen ja olkanivelen aktiiviset harjoitteet ylläpitävät verenkiertoa, vähentävät turvotusta, ehkäisevät osteoporoosia sekä vapaiden nivelten jäykistymistä.
Liikeharjoitusten avulla lastan alle jäävät lihakset supistuvat estäen lihasten liiallista surkastumista. (Kuisma, Heikkilä & Kassara 2009, 33.) Sormien fleksio- ja ekstensioliike vahvistaa sormien
pinnallista koukistajalihasta sekä sormien ojentajalihasta. Ranteen fleksio- ja ekstensioliikkeet
vahvistavat pitkää kämmenlihasta, ranteen pikkusormenpuoleista koukistajalihasta, pinnallista
koukistajalihasta, ranteen värttinäluunpuoleista pitkää ja lyhyttä ojentajalihasta, sormien ojentajalihasta, ranteen pikkusormenpuoleista ojentajalihasta ja ranteen koukistajalihaksia (SaresvaaraVirtanen & Ojala 1994, 175; Mylläri 2003, 101–110). Olkanivelen fleksio-, ekstensio- sekä abduktioliikkeiden tarkoituksena on ylläpitää olkanivelen liikkuvuutta sekä vahvistaa etenkin kyynärnivelen koukistukseen ja ojennukseen osallistuvia lihaksia, joita ovat hauislihas sekä kolmipäinen olkalihas (Mylläri 2003, 98–99). Rentouttavaksi liikkeeksi valitsimme hartioiden rentoutuksen, jossa
hartioita pyöritetään eteen ja taakse mahdollisimman suurella liikelaajuudella.
Lastanpoiston jälkeisiksi harjoitteiksi valitsimme kaksi kyynärnivelen fleksioliikettä, kyynärvarren supinaatio- ja pronaatioliikkeet, lapaluun lähennyksen yhdessä kyynärnivelen fleksion kanssa
sekä venytyksen kyynärnivelen ojentajalihaksille. Lastan poiston jälkeen on tärkeää harjoittaa
kaikkia kyynärnivelen fysiologisia liikkeitä, jotta nivelen liikelaajuudet ja lihasten toimintakyky palautuisi ja potilas saisi uudesta kyynärnivelen tekonivelestä mahdollisimman toimivan (Kuisma
ym. 2009, 35). Muun muassa pukeutuminen ja riisuuntuminen, kurkottaminen, nojautuminen ja
kantaminen helpottuvat kun kyynärnivelen ojennus on liikelaajuudeltaan mahdollisimman täysi.
Koukistus (~130º) yhdessä kiertoliikkeiden kanssa helpottaa muun muassa pukeutumista ja riisuutumista, ruokailua sekä henkilökohtaisesta hygieniasta huolehtimista. Harjoitteet tulee tehdä
kivun sallimissa rajoissa ja harjoitteiksi tulee valita mahdollisimman kivuttomia liikkeitä (Taimela
ym. 2002, 126–127).
Kyynärnivelen koukistus ylläpitää tai lisää nivelen liikkuvuutta, vastustettu koukistus vahvistaa
hauislihasta, olkavarsilihasta, olka-värttinäluulihasta sekä ranteen värttinäluunpuoleista pitkää ja
lyhyttä ojentajalihasta. Koukistusta tekevät myös ranteen pikkusormenpuoleinen ojentajalihas,
ranteen pikkusormenpuoleinen koukistajalihas, ranteen värttinäluun puoleinen koukistajalihas,
pitkä kämmenlihas, sormien pinnallinen koukistajalihas sekä sormien ojentajalihas. (SaresvaaraVirtanen & Ojala 1994, 175; Mylläri 2003, 98–112.) Pronaation ja supinaation harjoittaminen vahvistaa liereää sisäänkiertäjälihasta, nelikulmaista sisäänkiertäjälihasta, ranteen koukistajalihasta
sekä pitkää kämmenlihasta, uloskiertäjälihasta, hauislihasta, olka-värttinäluulihasta sekä ranteen
värttinäluunpuoleista pitkää ja lyhyttä ojentajalihasta. (Saresvaara-Virtanen & Ojala 1994, 175;
Mylläri 2003, 98–112.)
Kyynärnivelen harjoittaminen ojennussuuntaan puolestaan vahvistaa kolmipäistä olkalihasta sekä
sitä avustavaa kyynärpäälihasta (Mylläri 2003, 99). Kyynärnivelen ojennus on usein jo ennen
leikkausta rajoittunut. Liikkuvuutta alentaa kyynärnivelen käyttämättömyys, yksipuoleinen liike ja
kipu. Rajoitusta aiheuttavat ennen kaikkea nivelen ympärillä olevat sidekudosrakenteet, koska ne
eivät ole yhtä venyviä ja elastisia kuin lihaskudos. (Aalto 2008, 129–130.) Mielestämme tämän
vuoksi venyttelyn merkitystä tulee korostaa todella paljon. Venyttely ei kuitenkaan saa tuntua kivuliaalta, eikä aiheuttaa hermopinnetyyppisiä oireita, kuten tikkuilua, puutumista tai pistelyä (Taimela ym. 2002, 172). Lapaluun lähennys yhdessä kyynärnivelen fleksion kanssa vahvistaa sekä
kyynärnivelen ojennusta ja koukistusta.
Potilasohjeessa harjoitusten toistomäärä on 15–20 sekä lastan kanssa että lasta poiston jälkeen.
Harjoittelu etenee progressiivisesti, sillä potilas voi lisätä harjoitteiden määrää ja vastusta tuntemustensa mukaan. Viiden viikon kuluttua leikkauksesta aloitetaan vastustetut harjoitteet esimer-
kiksi kuminauhalla tai käsipainolla. Potilaalla on mahdollisuus tämän progressiivisesti etenevän
ohjelman avulla edetä oman vointinsa mukaan.
Käytimme ensimmäisessä potilasohjeen koeversiossa passiivimuotoista yleiskieltä, koska teitittelyn ja sinuttelun suhteen ei ollut tehty vielä päätöstä. Vaihdoimme kuitenkin passiivin osittain sinutteluun, sillä passiivimuoto ei puhuttele suoraan potilasta. Pyrimme välttämään käskymuotoja
yleisessä kertovassa tekstissä, mutta liikeharjoitusten ohjeissa käskymuodon käyttö oli mielestämme perusteltua. Käskyillä voidaan painottaa ohjeiden tärkeyttä. (ks. Torkkola ym. 2002, 38.)
Potilasohjetta muokatessa mietimme useita nimivaihtoehtoja. Ensimmäisessä versiossa nimivaihtoehtoja oli ”potilasohje kyynärtekonivelleikkauspotilaalle”, jonka jälkeen ohjaavan opettajan ehdotuksesta esitimme nimeksi ”harjoitteet kyynärnivelen tekonivelleikkauspotilaalle”. Tilaaja halusi
kuitenkin nimeen sanan ”potilasohje”, joten ohjeen lopulliseksi nimeksi valittiin ”potilasohje kyynärnivelen tekonivelleikatulle potilaalle”.
Hyvin suunniteltu ja toteutettu ulkoasu houkuttelee lukemaan ja parantaa potilasohjeen ymmärrettävyyttä (Torkkola ym. 2002, 53). Perehdyimme potilasohjeen ulkoisiin laatuvaatimuksiin, joiden
pohjalta lähdimme suunnittelemaan ja toteuttamaan ohjeen ulkoasua. Tiesimme, että OYS:n oppaassa tulee käyttää Pohjois-Pohjanmaan sairaanhoitopiirin logoa ja ODL:lla heidän omaa logoaan, jotka tulisivat jonkin verran määräämään ohjeen ulkonäköä. Saimme ulkoasun suunnitteluun
muutoin aika vapaat kädet, koska OYS:lla ja ODL:lla oppailla ei ole visuaalista linjaa.
Potilasohjeen selkeyteen voidaan vaikuttaa tekstityypin valinnalla, tekstin koolla ja asettelulla sekä kontrastilla, värien käytöllä ja kuvilla. Kirjansinkoon tulisi olla vähintään kaksitoista, mutta Näkövammaliitto suosittelee käytettäväksi kokoa 14. Kirjasintyypiksi käy selkeä ja yksinkertainen,
esimerkiksi Arial-fontti. Tekstissä kannattaa käyttää pieniä kirjaimia, jolloin sen lukeminen on
helpompaa kuin isoilla kirjaimilla kirjoitettu teksti. Teksti voidaan jakaa otsikoinnilla ja kappalejaolla, ja rivien välissä tulisi olla riittävä väli. Tekstin ja taustan kontrasti vaikuttaa tekstin luettavuuteen ja hyviä kontrastivärejä ovat musta, tummanvihreä tai tummansininen teksti valkoisella pohjalla. Hahmotettavuuden helpottamiseksi tekstiä voidaan myös korostaa lihavoinnilla tai kirjasinkokoa suurentamalla. Tärkeimmät asiat tekstin sisällöstä kannattaa korostaa, jolloin saadaan nopeasti käsitys keskeisestä sisällöstä. (Parkkunen ym. 2001, 15–17.) Kuvien avulla voidaan herät34
tää mielenkiinto sekä lisätä sisällön ymmärrettävyyttä (Torkkola ym. 2002, 40). Kuvien tulisi olla
informatiivisia ja sisällön yleisilmeeseen sopivia. Huomiota herättävä ensivaikutelma potilasohjeesta saa potilaan mielenkiinnon heräämään ja vaikuttaa siihen, kuinka hyvin hän tutustuu aineistoon. Kuvituksella, värityksellä, luettavuudella, selkeydellä, esitystavalla, tietomäärällä, toteutustavalla sekä sillä, miten aineisto ottaa kohderyhmän huomioon, on vaikutusta potilasohjeen
tunnelmaan. (Parkkunen ym. 2001, 16–21.)
Potilasohje on kahdeksansivuinen. Sen kansilehdessä, noin kuusi senttimetriä alareunasta sivun
keskelle asetettuna on piirroskuva, jonka koko on noin 11x7cm ja se rajattiin noin millimetrin paksuisella mustalla kehyksellä. Potilasohjeen pääotsikko sijaitsee kansilehdellä piirroskuvan yläpuolella. Kirjoitimme pääotsikon isoin kirjaimin ja käytimme siinä kirjasinkokoa 20 ja otsikko keskitettiin kuvan kanssa kansilehdelle. Väliotsikoimme potilasohjeen sisällön eri aihealueet isoin kirjaimin ja jaoimme ne selkeisiin omiin kappaleisiin, jotka kirjoitimme pienin kirjaimin. Lihavoimme otsikot ja valitsimme kirjasintyypiksi OYS:n ohjeeseen Times New Roman ja ODL:n ohjeeseen
Arial. Alun perin molempien ohjeiden fonttina oli Arial sen selkeyden vuoksi, mutta PohjoisPohjanmaan sairaanhoitopiirin tunnistetiedoissa käytetään yleisesti Times New Roman-fonttia,
jonka vuoksi OYS:n fysioterapeutit halusivat, että käyttäisimme sitä koko potilasohjeessa. Kirjasinkooksi valitsimme 14. Käytimme koko työssä tekstin värinä mustaa ja rivivälinä 1,5, jotta ohjeesta tulisi selkeä ja helposti luettava. Potilasohjeen sivujen marginaaleina on 2,5 senttimetriä ja
tekstirivin pituus noin 70 merkkiä. Luettavuuden kannalta paras rivinpituus on noin 60 merkkiä
(Toikkanen 2003, 35).
Varmistimme potilasohjeen luettavuutta ja laatua käyttämällä havainnollistamiseen värivalokuvia
sekä piirroskuvaa. Sairaanhoitajaopiskelija Heidi Shemeikka piirsi kuvan potilasohjeen kanteen
yläraajasta, johon on asetettu tekonivel. Halusimme kuvan avulla havainnollistaa potilaalle tekonivelen asettumisen yläraajaan. Harjoitteiden valokuvat otti Hanna Shemeikka ja potilaana kuvissa toimi Mirkitta Hiltunen, jolle toimintaterapeutti Markku Lehtiniemi teki OYS:ssa kyynärnivellastan, jotta kuvat ovat mahdollisimman aidon näköisiä. Panostimme kuvien aitouteen ja oikeaan
tunnelmaan ottamalla ne sairaalavaatteissa ja potilashuoneissa. Ensimmäiset kuvat otettiin
OYS:n vuodeosastolla kesäkuussa 2010. Huoneissa olleiden vaaleanpunaisten väliverhojen ja
samanväristen sairaalavaatteiden vuoksi kuvien selkeys kärsi, joten otimme syyskuussa 2010
kokonaan uudet kuvat. Tuolloin käytimme samoja sairaalavaatteita, mutta taustana toimi valkoinen seinä. Kuvien uudelleen ottaminen oli perusteltua myös siksi, että halusimme tarkentaa muutamien liikkeiden suoritustapoja sekä otimme tuolloin ohjeeseen mukaan kokonaan uuden liik35
keen. Kuvat otettiin Canon EOS 400D- järjestelmäkameralla ja ne muokattiin PhotoShop CS3ohjelmalla, jolla kuvien sävyjä ja kokoja käsiteltiin. Asettelimme kuvat potilasohjeeseen allekkain
ja otsikoidut ohjeet aina kuvan oikealle puolelle, jolloin ne seurasivat toisiaan loogisesti lukusuunnassa. Aineiston sisältäessä useita kuvia ne kannattaa asettaa samaan kohtaan sivulla, esimerkiksi vasempaan reunaa (Parkkunen ym. 2001, 18). Laitoimme kuvien ja tekstien väliin riittävästi
tilaa selkeyttämään ohjetta. Kuvat olivat kooltaan noin 4,5x6,5cm ja rajasimme kuvat ohuella
mustalla kehyksellä, mikä teki niistä selkeät ja tekstiä tukevat. Lisäsimme kuviin nuolia liikesuuntien havainnollistamiseksi.
Käytimme oppaan tekemiseen molemmille tuttua Microsoft Office Word-ohjelmaa, joka helpotti ja
nopeutti työn tekemistä. Vaihtoehtoina potilasohjeen muotoon olivat vihko tai A4-kokoiset pystysuuntaiset monisteet, joista käytettäväksi valitsimme A4-kokoisen monisteen. Päädyimme tähän
vaihtoehtoon yhdessä ohjaavien fysioterapeuttien kanssa, sillä ohje olisi helppo käyttää yhdellä
kädellä. Ohjetta tullaan myös lähettämään potilaille ennen leikkausta e-kirjeenä ja A4-monisteena
tulostus on vaivatonta. Suunnittelimme potilasohjeen rakenteen niin, että siitä on helppo tulostaa
vain tarvittavat sivut, esimerkiksi harjoitteet lastan poiston jälkeen.
Tuotekehittelyssä on otettava huomioon myös ympäristöön liittyvät asiat, joita valvotaan sekä lakisääteisesti että asiakaskunnan taholta. Ekoprofiili muodostuu kaikista ympäristöystävällisistä
asioista tuotekehitysprosessissa. Siihen vaikuttavat muun muassa hyvä ja perusteellinen etukäteissuunnittelu, tuotteeseen käytettävä energia ja raaka-aineiden määrä, tuotteen markkinointi,
syntyvän jätteen määrä, laatu ja ongelmallisuus, tuotteen kierrätettävyys ja lopullinen hävittäminen. (Jämsä & Manninen 2000, 115–116.) Potilasohjeemme käytettävyyttä lisää se, että tuote
tehtiin helposti muokattavaan tiedostomuotoon, jolloin tietoja voidaan päivittää ja täydentää. Sähköinen tiedostomuoto auttaa tuotetta säilyttämään myös ulkonäkönsä tulostettaessa, eivätkä lukemattomat kopioinnit pääse haalistamaan värejä. Potilasohjetta voidaan tulostaa sekä mustavalkoisena että värisillisenä. Ohjeiden uusiminen ja niiden täydentämismahdollisuus on otettava
huomioon tuotetta arvioitaessa ja tuotteen tilanneet fysioterapeutit voivat myöhemmin tarvittaessa
muuttaa potilasohjetta kokemuksiensa mukaan. Tuotteen tekijänoikeudet säilyvät meillä, mutta
potilasohjeen tilanneet fysioterapeutit voivat tehdä siihen muutoksia. Potilasohjeesta ei saa ottaa
mitään kuvia muuhun käyttöön ilman tekijöiden lupaa. Potilasohjeen elinkaari katsotaan loppuneeksi, kun se ei enää ole saatavilla markkinoilla. (ks. Jämsä & Manninen 2000, 110–116.)
Arviointi on yksi projektityön osa ja sen tarkoituksena on kertoa projektin suunnittelusta, toimeenpanosta sekä tuloksista. Projektityötä arvioitaessa tarkastelun kohteena on tosiasioiden lisäksi
myös kokonaisuuden onnistuminen. Sen tehtävänä on palvella projektia ja se toimii projektin työvälineenä helpottaen työskentelyä. Kaikkea projektiin liittyvää ei kuitenkaan voida arvioida, vaan
on määriteltävä ne asiat, jotka olisivat tarpeellisia juuri kyseisessä projektissa. (Hyttinen 2006, 10,
12, 20.) Arvioimme tässä potilasohjetta sekä oman projektityöskentelyn onnistumista ja kerromme
yhteistyökumppaneilta saamastamme palautteesta.
Potilasohjeen arviointi
Laadunvarmistus on keskeinen kehittämisen työväline ja siihen on panostettava määrätietoisesti.
Sosiaali- ja terveysalalle on laadittu Sosiaali- ja terveysministeriön toimesta laadunhallinnan järjestämistä ja tuotteen sisältöä koskevat suositukset, jotka ovat tuottajien innostaminen laatutyöhön, asiakasnäkökulman korostaminen sekä laatukäsitteen selkeyttäminen. Laadunvarmistuksen
avulla tuote täyttää sille ennakkoon asetetutut tavoitteet, jotka toimivat myös laatukriteereinä. Sen
avulla voidaan myös ennaltaehkäistä mahdollisia virheitä ja tehdä virheiden syntyessä korjaavia
toimenpiteitä. (Jämsä & Manninen 2000, 133–135.) Laadunvarmistuksessa voidaan hyödyntää
testausta (Ruuska 2005, 219). Emme kuitenkaan voineet suoraan ottaa huomioon asiakkaiden
mielipiteitä potilasohjeesta, sillä leikkauksia tehdään harvoin ja mielipiteiden keräämiseen olisi kulunut liian paljon aikaa.
Saimme ohjausta ohjaavilta fysioterapeuteilta, joilla on kokemusta kyynärnivelen tekonivelleikkauspotilaiden kuntoutuksesta, ja heidän aiemmin saama potilaspalaute ja kokemukset auttoivat
meitä potilasohjeen sisällön laadun varmistamisessa. Varmistimme potilasohjeen laatua myös ottamalla huomioon laatukriteerien toteutumisen työn kaikissa vaiheissa. Reumaortopedi Susanna
Yli-Luukko antoi arvokasta ajankohtaista tietoa leikkauksista ja niihin liittyvästä kuntoutuksesta.
Hän myös tarkisti ohjeen, joka takasi ohjeen ajantasaisen ja virheettömän tiedon. Asiantuntijoiden
lisäksi luetimme potilasohjetta myös sukulaisilla ja ystävillä, jotka antoivat palautetta maallikon
näkökulmasta. Lisäksi meillä oli yksi omakohtainen kokemus kyynärnivelen tekonivelleikatun potilaan ohjaamisesta leikkauksen jälkeen, minkä avulla huomasimme potilasohjeen tarpeellisuuden
ja pystyimme tarkentamaan potilasohjeen sisältöä käytännön kannalta. Sosiaali- ja terveysalalla
potilasohjeen välittömiä hyödynsaajia eivät aina ole potilaat vaan he saavat hyödyn välillisesti
henkilökunnan kautta. Ottamalla huomioon sekä palveluntuottajan että asiakkaan näkökulman
saadaan tuote vastaamaan tarkoitustaan. (Jämsä & Manninen 2000, 44–45.)
Keräsimme valmiista potilasohjeesta palautetta sähköpostilla lähetetyllä palautelomakkeella (liite
4) työn tulostavoitteen ja laadun arvioimiseksi. Laadimme palautteen laatukriteereiden pohjalta ja
otimme siinä huomioon sekä sisältöön että ulkoasuun liittyviä asioita. Palautelomakkeessa oli
kuusi kohtaa, joiden alla tyhjää tilaa kirjallisille vastauksille. Palautelomakkeen teksti tulee esittää
lyhyesti ja perusmuodossa, eikä kysymysten käyttöä suositella, jolloin lomakkeesta saadaan selkeämpi, eikä erillistä täyttöohjeita tarvita (Toikkanen 2003, 141–142). Keräsimme palautetta
OYS:n fysioterapeuteilta ja ODL:n palveluesimieheltä. Palautelomakkeita lähetettiin kaksi kappaletta, joista palautui yksi. Saimme ohjeesta hyvää palautetta, eikä palautteen jälkeen ohjeeseen
tullut enää muutoksia. Palautteenantajien mielestä harjoitteet olivat tarkoituksenmukaisia, ja kuvat
olivat selkeät ja hyvät ja nuolet havainnollistivat hyvin liikkeiden suoritustapoja. Ohje sisälsi heidän mielestään kaiken potilaalle olennaisen tiedon selkeästi ja tiivisti esitettynä. Palautteen mukaan potilasohjeessa käytetty fontti oli sopivan kokoinen ja riviväli riittävän suuri.
Potilasohjeemme selkeyteen vaikuttivat ensisijaisesti ohjeessa käytetty kieli sekä väljä taitto. Selkeyttä toi lisää myös saamiemme palautteiden pohjalta tehdyt muutokset. Saimme kerättyä potilasohjeeseen tiivistetysti kaiken potilaalle olennaisimman tiedon. Käytettävien sanojen valinta oli
haastavaa, koska halusimme asiasisällön, jonka kaikki ymmärtävät. Mielestämme potilasohjeeseen tuli kaikki olennainen tieto, joka oli virheetöntä ja ajan tasalla olevaa. Pidimme tärkeänä terveystavoitteen toteutumista niin, että potilasohje motivoi potilasta leikkauksen jälkeiseen omatoimiseen kuntoutumiseen ja että potilas saa ohjeen mukaan toimiessaan mahdollisimman hyvin
toimivan kyynärnivelen. Perustelemalla hyvin ohjeissa olevat menettelytavat halusimme varmistaa, että potilas tietää, miksi ohjeita kannattaisi noudattaa. Perustelut tietäessään potilas on usein
halukas noudattamaan ohjeita (Torkkola ym. 2002, 38).
Valitsimme kaikki ohjeen harjoitteet itsenäisesti soveltaen lähdemateriaalia. Ensimmäisen koeversion liikkeistä vaihdoimme yhden, koska halusimme lastan kanssa tehtävistä harjoitteista vaikuttavia ja tehokkaita. Vaikuttavuuden takaamiseksi harjoitteet etenevät progressiivisesti ja liikkeiden määrää ja vastusta voi lisätä (ks. s. 24). Valitsemamme harjoitteet ovat helppoja suorittaa,
sillä haluamme varmistaa, että potilaat oppivat tekemään ne. Nimesimme harjoitteet ja teimme liikekohtaisista ohjeista mahdollisimman lyhyet ja informatiiviset, jotta potilasohjetta on helppo nou38
dattaa. Harjoitteiden tekeminen ei vaadi erityistä tilaa, joten niitä pystyy tekemään missä ja milloin
vain. Olemme ehdottaneet ohjeessa välineiksi käsipainoja tai kuminauhaa niiden helpon saatavuuden vuoksi, mutta fysioterapeutti voi ohjata potilasta käyttämään harjoittelussa myös muita välineitä. Potilaat tulevat saamaan potilasohjeen mahdollisesti jo ennen leikkausta, joten lisäsimme
ohjeeseen kehotuksen harjoitella liikkeitä liikkuvuuden ja lihasvoiman ylläpitämiseksi jo ennen
Kerromme potilasohjeessa kyynärnivelen tekonivelleikkauksen jälkeisestä arkielämästä ja siihen
liittyvistä rajoitteista. Mielestämme on tärkeää, että potilas ottaa huomioon tekoniveleen liittyvien
rajoitteiden lisäksi harjoittelun tärkeyden. Halusimme korostaa tämän merkitystä ohjeessa lauseella: ”tee harjoituksia ja noudata rajoituksia tunnollisesti, niin tekonivel kestää mahdollisimman
pitkään”. Jo pelkästään OYS:ssa tehdään noin viisi kyynärnivelen tekonivelen uusintaleikkausta
vuosittain ja meidän toiveenamme onkin että uusintaleikkauksien määrää saataisiin vähennettyä
tämän potilasohjeen neuvojen ja harjoitusten avulla.
Projektityöskentelyn arviointi
Opinnäytetyöprojektimme alkoi syksyllä 2009, jolloin saimme idean opinnäytetyöhömme. Ideoinnin jälkeen alkoi tiedonkeruu ja aiheeseen perehtyminen. Esittelimme tämän välituloksen joulukuussa 2009 luokkatovereillemme. Aihetta pidettiin yleisesti hyödyllisenä ja mielenkiintoisena.
Projektin asettajien toiveena oli saada potilasohje kyynärnivelen tekonivelleikkauspotilaalle.
OYS:n S-fysiatrian fysioterapeutit tarttuivat reumaortopedi Yli-Luukon ajatukseen uusia heidän
olemassa oleva ohjeensa ja heidän toiveenaan olikin saada napakka fysioterapiaan keskittyvä
ohje valokuvineen. Teimme OYS:n fysioterapeuttien kanssa yleisluontoisen yhteistyösopimuksen,
jota meillä oli aikomus vielä myöhemmin tarkentaa. Tarkka sopimus jäi kuitenkin tekemättä. Sovimme suullisesti, että potilasohjeen tekijänoikeudet säilyvät meillä, mutta luovutamme oikeudet
käyttää ohjetta ja tehdä muutoksia ohjeisiin tarpeen vaatiessa työn vastaanottaneille ODL:n ja
OYS:n fysioterapeuteille. Potilasohjeessa tulee kuitenkin näkyä työn tekijöiden, valokuvaajien ja
piirtäjän nimet. Mitään kuvamateriaalia ei saa siirtää muuhun käyttöön ilman tekijöiden erillistä lupaa. ODL:n kanssa kirjallinen yhteistyösopimus jäi organisaatiomuutosten ja yhteyshenkilön
vaihdon vuoksi tekemättä.
Projektin suunnittelun välituloksena syntyi projektisuunnitelma maaliskuussa 2010. Projektiluontoisissa töissä on olennaista laatia projektisuunnitelma työvaiheineen ja aikatauluineen (Husu ym.
2001, 381). Sen avulla projektin kulkua pystytään ennakoimaan ja seuraamaan vaivattomasti
(Ruuska 2006, 101). Projektisuunnitelman pohjalta oli helppo lähteä suunnitemaan ja laatimaan
potilasohjetta, joka valmistui helmikuussa 2011. Projektisuunnitelman avulla pystyimme tarkistamaan suunniteltua aikataulua ja työjärjestystä, sekä ennakoimaan mahdollisia riskejä. Alkuperäiset aikataulusuunnitelmamme pettivät useista eri syistä. Suurimpia potilasohjeen kehittelyn vaiheisiin liittyviä ongelmia olivat aikatauluihin, opintoihin ja terveyteen liittyvät ongelmat. Arvioimme
myös potilasohjeen kehittelyn ja toteuttamisen huomattavasti nopeammaksi projektiksi kuin se
todellisuudessa oli. Tähän vaikutti fysioterapeuttien epätarkat toiveet potilasohjeen sisällöstä.
Olimme suunnitelleet alun perin että ohje valmistuisi syksyllä 2010. Tällä ei kuitenkaan ollut käytännössä merkitystä, koska emme olleet yhteistyökumppaneiden kanssa asettaneet työn valmistumisen suhteen aikatauluja. Pidimme yhteistyökumppanimme kokoajan ajan tasalla työn etenemisestä, mistä saimmekin paljon positiivista palautetta. Projektissa epävarmuutta ja vaihtelevia
olosuhteita pyritään vähentämään riskien hallinnalla, joka on varautumista odottamattomiin tilanteisiin. Siinä otetaan huomioon ongelma-alueet analysoimalla riskejä ja sopimalla toimenpiteet
niiden poistamiseksi tai vähentämiseksi. (Ruuska 2005, 222.)
Yhteistyö projektin aikana OYS:n fysioterapeuttien kanssa sujui mutkattomasti. Aluksi ongelmaa
toi se, etteivät he täsmentäneet tarkkoja toiveitaan potilasohjeen sisällön suhteen. Teimme aluksi
liian suppean ohjeen, joten lisäsimme myöhemmin siihen asiasisältöä. Saimme hyvää ohjausta
koko tuotekehittelyn ajan ja yhteisten tapaamisaikojen sopiminen oli helppoa. Reumaortopedi YliLuukon kanssa olimme koko projektin ajan yhteydessä sähköpostitse ja mielestämme tämä yhteistyö sujui hyvin. ODL:n palveluesimies Luiron kanssa pidimme yhteyttä sähköpostitse. Projektiryhmän keskinäinen yhteistyö sujui erinomaisesti. Teimme työtä pääasiassa yhdessä joko koululla tai Hiltusen kotona ja aikataulujen suhteen olimme joustavia ja saimme ne hyvin sovittua.
Olimme työskentelytavoiltamme melko samanlaisia ollen kriittisiä työn laadun suhteen ja prosessoimme asioita samaan tyyliin.
Loppuraportin kirjoittamisprosessi tehtiin yhtä aikaa potilasohjeen viimeistelyn kanssa. Kirjoittamisprosessi sujui arviomme mukaan helposti, vaikka oikeiden asioiden sijoittaminen oikeille paikoille tuotti välillä pään vaivaa. Olisimme voineet hakea enemmän ohjausta opettajilta kirjoittamisprosessin tueksi, mikä olisi voinut helpottaa työskentelyä. Teimme oman valintamme mukaan
kaikki projektin päätehtävät kuitenkin itsenäisesti pyytäen vasta loppuvaiheessa opettajilta ohjausta. Loppuraportti valmistui helmikuussa 2011.
Tässä projektissa budjetti ei ollut kovinkaan suuressa osassa, sillä ohjeen painatus ja jakaminen
jäivät tuotteen tilaajien vastuulle. Saimme sairaaloilta käyttöön kuvaukseen tarvittavat tilat ja vaatteet. Kyynärnivellasta tehtiin mallin mittojen mukaan OYS:ssa heidän kustantamanaan. Ohjausryhmän potilasohjeeseen käyttämät työtunnit eivät kuuluneet meidän budjettiin. Suurin kustannuserä työtä tehdessä oli oman työn osuus, matka- sekä materiaalikulut. Arvioimme, että suunniteltu budjetti ylittyi vain hieman lähinnä matkakulujen osalta.
Kyynärnivelen tekonivelleikkaus on polven ja lonkan tekonivelleikkauksiin verrattuna tuntematon
ja harvinainen aihealue, johon fysioterapeuttien on perehdyttävä, osatakseen ohjata potilaita kuntoutumisessa. Leikkauksien määrä tulee jatkossa kasvamaan ja ammattitaitoisella fysioterapialla
voidaan antaa potilaalle keinoja parantaa yläraajan toimintakykyä ja vähentää komplikaatioita.
Fysioterapeutin antama ohjaus ja potilaan oma aktiivisuus vaikuttavat kuntoutumisen onnistumiseen ja varmistavat, että leikkauksesta saadaan mahdollisimman suuri hyöty. Opinnäytetyönämme syntyi potilasohje kyynärnivelen tekonivelleikatulle potilaalle, jonka avulla potilas motivoituu
leikkaukseen ja sen jälkeiseen kuntoutukseen. Ohjeesta on apua myös fysioterapeuteille potilaan
ohjauksessa ja terapiatilanteissa.
Mielestämme potilasohjeet ovat erityisen tärkeitä akuutin fysioterapian tukena. Asetimme toiminnalliseksi tavoitteeksi, että fysioterapeutti voi oman suullisen ohjauksensa ohessa käyttää potilasohjetta, ja että potilas pystyy tutustumaan ohjeisiin mahdollisesti ennen leikkausta ja tämä voi
vähentää potilaan pelkoa leikkausta kohtaan. Heti leikkauksen jälkeen potilas on voimakkaasti
lääkitty ja usein sekava, jolloin hän ei välttämättä muista saamastaan ohjauksesta mitään, mutta
kirjallisen potilasohjeen avulla hän voi palauttaa mieleensä tarvittavan tiedon. Potilasohjeen tarkoituksena on ohjata potilasta omatoimiseen harjoitteluun ja kannustaa noudattamaan rajoituksia,
jotta kyynärnivelen tekonivel kestäisi mahdollisimman pitkään.
Käytimme potilasohjeen suunnittelun pohjana muun muassa muiden sairaaloiden ohjeita, joiden
perusteella ymmärsimme, että lastahoidon aikana kyynärniveltä ei saa aktiivisesti ojentaa lastan
hetkellisen poisottamisen aikana, mutta reumaortopedi Yli-Luukko kuitenkin painotti koukistuksen
olevan haitallisempi liikesuunta. Potilasohjeessamme kehotetaan potilasta välttämään kyynärnivelen aktiivista liikuttamista. Yli-Luukko myös tarkisti kokonaisuudessaan potilasohjeen sisällön,
sillä hän tekee kyynärnivelen tekonivelleikkauksia molemmissa projektissa mukana olleissa sairaaloissa. Yhtenä opinnäytetyön tavoitteena olikin yhtenäistää kuntoutuskäytäntöjä tekemällä
samanlainen ohje kahdelle suurelle oululaiselle sairaalalle. Jatkossa haluaisimme, että oppaamme vaikuttavuutta tutkittaisiin pitkällä aikavälillä suhteessa uusintaleikkauksiin. Meitä kiinnostaisi
tietää, kestääkö kyynärnivelen tekonivel pitempään, jos potilas noudattaa potilasohjettamme. Mielestämme olisi tärkeää tutkia erilaisia kyynärnivelen tekonivelleikkauspotilaan kuntoutuskäytäntöjä
ja niiden eroavaisuuksia ja että voisiko tällaisen spesifin potilasohjeen tehdä kansallisesti kaikille
potilaille, joille on tehty kyynärnivelen tekonivelleikkaus. Kyynärnivelen tekonivelleikatulle potilaan
kuntoutuksesta olisi hyvä tehdä käypähoitosuositus, joka yhtenäistäisi potilasohjausta ja takaisi
potilaalle tasavertaisen hoidon sairaasta riippumatta. Kansallisesti yleisemmällä tasolla tähän pyritään jo terveyserojen kaventamisen toimintaohjelmalla (ks. Terveyden ja hyvinvoinnin laitos
2009, hakupäivä 27.10.2010).
Vaikka ajatus tämän ohjeen tekemiseen alun perin syntyi ODL:lla, olemme koko projektin ajan
miettineet sairaalan tarvetta kyseiselle tuotteelle. ODL:lla leikkauksia tehdään vähän ja YliLuukon mukaan valtakunnallisesti ollaan ajamassa asetusuudistusta, joka keskittäisi harvinaiset
tekonivelleikkaukset osaamiskeskuksiin ja leikkauksia tultaisiin tekemään todennäköisesti Pohjois-Suomessa ainoastaan OYS:ssa (Yli-Luukko 2010).
Saimme potilasohjeen ulkoasun suunnitteluun aika vapaat kädet, sillä OYS:lla ei ole potilasohjeita
varten yhtenäistä visuaalista linjaa. Ainoa vaatimus heiltä oli, että käyttäisimme PohjoisPohjanmaan sairaanhoitopiirin kuntayhtymän logoja ja tunnistetietoja. Heillä on käytössään monenkokoisia ohjeita vihkosta A4- kokoisiin monisteisiin, eivätkä ulkoiset tekijät muutoinkaan ole
Suomenkielistä kirjallisuutta tekonivelleikkauksesta oli aluksi haastava löytää, sillä leikkaukset
ovat vielä aika harvinaisia Suomessa. Kattavaa lähdemateriaalia kyynärnivelen tekonivelleikkauksesta ei ole, vaan tietoja oli useissa eri lähteissä muutamissa kappaleissa mainittuna. Useissa
lähteissä esiintyivät samat tiedot, joten haasteenamme oli löytää kaikki tarvittava teoriatieto opinnäytetyön viitekehykseksi. Oikeiden hakusanojen täsmennyttyä löysimme kuitenkin paljon kohtuullisen uutta kirjallista materiaalia, jonka luotettavuuden arvioimme hyväksi, mutta valitettavasti
emme juuri löytäneet aiheesta tutkimustietoa. Saimme onneksi yhteistyökumppaneiden ja asiantuntijoiden avulla puuttuvat tiedot ja tarkennettavat kohdat vahvistettua. Jotkut hyvinäkin pitämämme lähteet olivat valitettavan vanhoja, mutta ne käsittelivät lähinnä projektityöskentelyä sekä
anatomiaa. Perustelemme näiden vanhojen lähdemateriaalien käytön sillä, että etenkin anatomian osalta asiasisällössä ei tapahdu suuria muutoksia lyhyessä ajassa ja projektityöskentelyn periaatteet pitivät työssämme paikkansa.
Olemme saaneet työtä tehdessä hyvää kertausta yläraajan anatomiaan, oppineet paljon tekonivelleikkausten historiasta, tutustuneet erilaisiin tekonivelmalleihin sekä saaneet tietoa leikkauksesta ja sen jälkeisestä kuntoutuksesta. Olemme myös oppineet käyttämään Oulun seudun
ammattikorkeakoulun uusia opinnäytetyöohjeita ja erilaisia tiedonhakumenetelmiä sekä tutustuneet potilasohjeen tuottamisen eri osiin, kuten sisällön jäsentämiseen ja taittoon. Opimme suunnittelemaan ja toteuttamaan potilasohjeen, joka vastasi laatutavoitteita ja saimme täytettyä asettamamme oppimistavoitteen.
Tärkeä osa projektia oli ajankäytön suunnittelu ja aikatauluissa pysyminen. Ohjeet tulivat sekä
OYS:an että ODL:lle, eivätkä ne olleet ulkoisesti täysin samanlaiset. Meidän haasteenamme olikin saada tuotteet sopimaan molemmille ja tuottaa ne rajallisten aikaresurssien sisällä valmiiksi.
Tulevaisuudessa tulemme varmasti olemaan mukana erilaisissa projekteissa ja saimme tässä
työssä arvokasta kokemusta projektityöskentelystä sekä kyynärnivelen tekonivelleikkauspotilaan
kuntoutuksesta. Teimme yhteistyötä lääkäreiden ja fysioterapeuttien sekä palveluesimiehen
kanssa, ja tämä kehitti sosiaalisia taitojamme ja omaa ammatti-identiteettiämme. Saimme tässä
moniammatillisessa yhteisössä tärkeitä ohjeita ja kokemuksia ja loimme samalla yhteistyöverkostoa tulevaisuutta varten.
Aalto, R. 2008. Kuntoilija lihashuolto-opas. Jyväskylä: Docendo Finland.
Ala-Hynnilä, L. & Ruohomäki, H. 2002. Kipu ja kivunhoito. Teoksessa R., Salmenperä, S., Tuli &
M., Virta (toim.) Neurologisen ja neurokirurgisen potilaan hoitotyö. Helsinki: Kustannusosakeyhtiö
Tammi, 365–409.
Alaranta, H., Paimela, L. & Videman, T. 2002. Raajanivelten artroosi. Teoksessa M. LeirisaloRepo, M. Hämäläinen & E. Moilanen (toim.) Reumataudit. Helsinki: Duodecim, 323–332.
Arkela-Kautianen, M., Ylinen, J. & Arokoski, J.P.A. 2009. Fysioterapia. Teoksessa J. Arokoski, H.
Alaranta, T. Pohjolainen, J. Salminen & E. Viikari-Juntura (toim.) Fysiatria. 4. uudistettu painos.
Helsinki: Duodecim, 394–406.
Arokoski, A. 2009. Liikunnan vasteet ja harjoittelun fysiologiset perusteet. Teoksessa J. Arokoski,
H. Alaranta, T. Pohjolainen, J. Salminen & E. Viikari-Juntura (toim.) Fysiatria. 4. uudistettu painos. Helsinki: Duodecim, 89–107.
Belt, E., Hämäläinen, M., Tiusanen, H., Leppilahti, J., Mäkelä, S. & Vahtola, R. 2007. Kyynärnivelleikkaukset ja leikkauksiin liittyvä kuntoutuminen. Teoksessa J. Martio, A. Karjalainen, M. Kauppi,
M. L. Kukkurainen & H. Kyngäs (toim.) Reuma. Helsinki: Duodecim, 146–147.
Budowick, M., Bjålie, J.G., Roistad, B. &Toverud, K.C 1995. Anatomisk ATLAS. 3 painos. Oslo:
Calais- Germain, B. 2006. Anatomy of Breathing. Seattle: Eastland Press, Inc.
Chaitow, L. 2002. Biomechanical influences on breathing. Teoksessa L. Chaitow, D. Bradley & C.
Gilbert. (toim.) Multidisciplinary approaches to breathing pattern disorders. China: Hartcourt Publishers Limited, 83-109.
Erämetsä, T & Laakko, E. 1998. Kuntosaliharjoittelu. Teoksessa P.D. Asmussen, H.J. Montag, J.
Ahonen, M. Heinonen, S. Pehkonen, T. Erämetsä, T. Lahtinen-Suopanki, K. Vestervik, M. Leppänen, & T. Mäkelä. (toim.) Lihashuolto; hieronta, kuntosaliharjoittelu, teippaus ja venyttely. Lahti:
VK-kustannus, 95–237.
Farrow, S. & Jones, G. 2010. Voimaharjoittelu & kehonmuokkaus. Suom. J. Virtamo. Jyväskylä:
Hervonen, A. 2004. Tuki- ja liikuntaelimistön anatomia. Tampere: Lääketieteellinen oppimateriaalikustantamo.
Hough, A. 2001. Physioterapy in Respiratory Care: An evidence-based approach to respiratory
and cardiac management. 3 painos. Cheltenham: Nelson Thornes Ltd.
Holma, T., Partia, R., Noronen, L. & Hautamäki, L. 2007. Fysioterapianimikkeistö 2007. Helsinki:
Husu, M., Tarkoma, E. & Vuorijärvi, A. 2001. Ammattisuomen käsikirja. Porvoo: WSOY.
Hämäläinen, M. & Leppilahti, J. 2002. Reumakirurgia. Teoksessa M. Leirisalo-Repo, M. Hämäläinen & E. Moilanen (toim.) Reumataudit. Helsinki: Duodecim, 544–563.
Hyttinen, N.K. 2006. Arviointi avuksi projektityöhön. Helsinki: Sininauhaliitto, ARVI-projekti.
Iivanainen, A. & Jauhiainen, S. & Pikkarainen, P. 2001. Sisätauti-kirurginen hoito ja hoitotyö. Helsinki: Tammi.
Jämsä, K. & Manninen, E. 2000. Osaamisen tuotteistaminen sosiaali- ja terveysalalla. Helsinki:
Jäntti, M. 2000. Kivunhoito kirurgisella vuodeosastolla. Teoksessa E. Sailo & A-M. Vartti (toim.)
Kivunhoito. Helsinki: Tammi, 118–126.
Kalso, E., Elomaa, M., Estlander, A-M. & Granström, V. 2009. Akuutti ja krooninen kipu. Teoksessa E. Kalso, M. Haanpää & A. Vainio (toim.) Kipu. Helsinki: Duodecim, 104–115.
Kamineni, S.& Morrey, BF 2005. Distal humeral fractures treated with noncustom total elbow replacement. Surgical technique. Hakupäivä 24.11.2009,
http://www.ncbi.nlm.nih.gov/pubmed/15743846?itool=EntrezSystem2.PEntrez.Pubmed.Pubmed_
ResultsPanel.Pubmed_RVDocSum&ordinalpos=11.
Kataja, J. 2003. Rentoutuminen ja voimavarat. Helsinki: Edita Prima Oy.
Kettunen, R., Kähäri-Wiik, K., Vuori-Kemilä, A. & Ihalainen, J. 2002. Kuntoutumisen mahdollisuudet. Helsinki: WSOY.
Konttinen, Y. & Santavirta, S. 2003. Lääkelaitoksen julkaisusarja 6/2003 Ortopediassa ja traumatologiassa käytettävät biomateriaalit. Lääkelaitos. Hakupäivä 25.9.2009,
http://www.nam.fi/instancedata/prime_product_julkaisu/laakelaitos/embeds/Biomateriaalijulkaisut
_Ortopedia.pdf.
Konttinen, Y., Santavirta, S. & Waris, V. 2000. Lääkelaitoksen julkaisusarja 4/2000 Reumapotilaiden tekonivelkirurgia Suomessa. Tules-tutkimusseura. Lääkelaitos. Hakupäivä 25.9.2009,
http://www.nam.fi/instancedata/prime_product_julkaisu/laakelaitos/embeds/julkaisut_laitteet_ja_ta
rvikkeet_Reumapotilaidentekonivelet_1_.pdf.
Koskinen, P. 2001. Hyvä painotuote. Helsinki: Inforviestintä Oy.
Kuisma, J., Heikkilä, J. & Kassara, H. 2009. Kipsihoidon perusteet. Helsinki: Duodecim.
Kujala, U. & Järvinen, M. 2005. Liikunta vamman tai kirurgisen toimenpiteen jälkeen. Teoksessa
I. Vuori, S. Taimela & U. Kujala (toim.) Liikuntalääketiede. 3. uudistettu painos. Helsinki: Duodecim.
Lehto, M. 2002. Kyynärtekonivelleikkaus. Teoksessa M., Lehto & S., Telaranta. (toim.) Tekonivelpotilaan hoito uudistuu. Pirkanmaan ammattikorkeakoulu. Julkaisusarja C. Oppimateriaalit. Nro 3.
Lehto, M. & Ikävalko, M. 1999. Kyynärtekonivelleikkaus – yleistyvä toimenpide. Suomen Lääkärilehti 54 (36), 4475–4480.
Lindgren, L. 2004. Homeostaasi ja sokki. Teoksessa P.J., Roberts, E., Alhava, K., Höckersted,
E., Kivilaakso (toim.) Kirurgia. Helsinki: Duodecim. 31–43.
Lööw, M. 2002. Onnistunut projekti: Projektijohtamisen ja –suunnittelun käsikirja. Helsinki: Tietosanoma.
Mylläri, J. 2003. Ihmiskehon anatomia. Helsinki: WSOY.
Nienstedt, W., Hänninen, O., Arstila, A. & Björkqvist, S.-E. 2004. Ihmisen fysiologia ja anatomia.
Outinen, M., Lempinen, K., Holma, T. & Haverinen, R. 1999. Seitsemän laatupolkua. Vaihtoehtoja
laadunhallintaan sosiaali- ja terveydenhuollossa. Helsinki: Suomen Kuntaliitto.
Paakkonen, M. & Malm, P. 2009. Ohjeita kyynärpään tekonivelleikkaukseen tulevalle potilaalle.
Pohjois-Pohjanmaan sairaanhoitopiirin kuntayhtymä. Oulun yliopistollinen sairaala. S-fysiatrian
vastuualue.
Paatero, H., Lehmijoki, P., Kivekäs. J. & Ståhl. T. 2008. Kuntoutusjärjestelmä. Teoksessa P. Rissanen, T. Kallanranta, & A. Suikkanen (toim.). Kuntoutus. Helsinki: Duodecim, 31–62.
Paimion sairaala 2006. Ohjeita kyynärnivelen tekonivelleikkauksesta kuntoutuvalle. Fysiatrian
osasto /017 Reumaortopedinen osasto. Hakupäivä 1.10.2009,
http://www.tekonivel.net/aineistot/VSSHP_kyynar.pdf.
Parkkunen, N., Vertio, H. & Koskinen-Ollonqvist, P. 2001. Terveysaineiston suunnittelun ja arvioinnin opas. Helsinki: Terveyden edistämisen keskus. Hakupäivä 27.1.2010,
http://www.health.fi/content/files/jul_laa_suunnitteluopas.pdf
Pohjolainen, T. & Alaranta, H. 2009. Toimintakyky. Teoksessa J. Arokoski, H. Alaranta, T. Pohjolainen, J. Salminen & E. Viikari-Juntura (toim.) Fysiatria. 4. uudistettu painos. Helsinki: Duodecim,
Pohjolainen, T. 2009. Fysioterapeuttiset menetelmät. Teoksessa E. Kalso, M. Haanpää & A. Vainio (toim.) Kipu. Helsinki: Duodecim, 237–244.
Pylvänäinen, K., Mannio, P., & Schröderus, P. 2002. Aivoverisuonisairaudet. Teoksessa R., Salmenperä, S., Tuli & M., Virta (toim.) Neurologisen ja neurokirurgisen potilaan hoitotyö. Helsinki:
Kustannusosakeyhtiö Tammi, 262–312.
Reichert B. 2005. Käytännön anatomia –ylä- ja alaraajan tutkiminen palpaation keinoin. Jyväskylä: VK-Kustannus Oy.
Remes, V., Pekkarinen, J., Silvennoinen, T. & Paavolainen, P. 2004. Kyynärpään tekonivelet.
Suomen lääkärilehti 59 (34), 3027–3030.
von Riet, RP, Morrey, BF & O`Driscoll SW. 2009. The Pritchard ERS total elbow prosthesis: lessons to be learned from failure. Hakupäivä 17.11.2009,
http://www.ncbi.nlm.nih.gov/pubmed/19278876?itool=EntrezSystem2.PEntrez.Pubmed.Pubmed_
ResultsPanel.Pubmed_RVDocSum&ordinalpos=1.
Rissanen, T. 2002. Projektilla tulokseen: projektin suunnittelu, toteutus, motivointi ja seuranta. Jyväskylä: Pohjantähti.
Ruuska, K. 2005. Pidä projekti hallinnassa: suunnittelu, menetelmät, vuorovaikutus. Helsinki: Talentum.
Ruuska, K. 2006. Terveydenhuollon projektinhallinta: mallit, työkalut, ihmiset. Helsinki: Talentum.
Saresvaara-Virtanen, M. & Ojala, B. 1994. Nivelten ja lihasten fysioterapia, trigger-kivut ja toiminnallinen anatomia. Tampere: Finnpublishers Oy.
Solonen, K. & Nummi, J. 1993. Nivelten liikkeiden mittaaminen. Suomen Lääkärilehti nro 3/93
Eripainos lehdestä 20/71.
Suomen Reumaliitto ry. Kyynärnivelen leikkaus. Hakupäivä 24.11.2009,
http://www.reumaliitto.fi/reuma-aapinen/leikkaukset/kyynarnivelen_leikkaus/.
Suomen Tekonivelyhdistys ry. 2002. Jäsentiedote 1/2002, Hakupäivä 1.10.2009,
http://www.tekonivel.net.
Taimela, S., Airaksinen O.& Kouri J-P. 2002. Niskavaivojen hoito. Teoksessa Taimela, S., Airaksinen, O., Asklöf, T., Heinonen, T., Kauppi, M., Ketola, R., Kouri, J.-P., Kukkonen, R., Lehtinen,
J., Lindgren, K.-A., Orava, S. & Virtapohja, H. (toim.) Niska- ja yläraajavaivojen ennaltaehkäisy,
hoito ja kuntoutus. Lahti: VK-Kustannus, 91-122.
Talvitie, U., Karppi, S-L. & Mansikkamäki, T. 2006. Fysioterapia. Helsinki: Edita.
Tekonivelsairaala Coxa. Potilasohjeet kyynärtekonivelleikatulle. Hakupäivä 18.9.2009,
http://www.coxa.fi.
Telaranta, S. & Lehto, M. 2002. Tekonivelpotilaan hoito uudistuu; Tampere: Pirkanmaan ammattikorkeakoulun julkaisusarja C. Oppimateriaalit. Nro 3.
Terveyden ja hyvinvoinnin laitos 2009. Kansallinen terveyserojen kaventamisen toimintaohjelma.
Hakupäivä 27.10. 2010,
http://www.teroka.fi/teroka/index.php?option=content&pcontent=1&task=view&id=89&Itemid=121.
Tiusanen, H. & Sipola, E. 2003. Turun tukikohta, Tekonivelien kehitys on ollut ripeää. Hakupäivä
10.9.2009,
http://www.porintukikohta.fi/index.html?sivunro=7&artikkeli=38#Kyyn_rp__kin_voidaan_korjata.
Toikkanen, R. 2003. Tyylikäs julkaisu. Helsinki: Edita.
Tolonen, U., Sotaniemi, K., Raatikainen, T., Kovala, T., Syrjälä, P., Hyvönen, K. & Lesonen, V.
2002. Hermovaurioiden tutkimusopas. Oulu: EMG Laboratoriot Oy.
Torkkola, S., Heikkinen, H. & Tiainen, S. 2002. Potilasohjeet ymmärrettäviksi: Opas potilasohjeiden tekijöille. Helsinki: Kirjayhtymä.
Ukkola, V., Ahonen, J., Alanko, A., Lehtonen, T. & Suominen, S. 2001. Kirurgia. Porvoo: WSOY.
Viikari-Juntura, E., Arokoski, J.P.A., Vasenius, J. 2009. Kyynärpään, ranteen ja käden sairaudet.
Teoksessa J. Arokoski, H. Alaranta, T. Pohjolainen, J. Salminen & E. Viikari-Juntura (toim.) Fysiatria. Helsinki: Duodecim, 149–165.
Viirkorpi, P. 2000. Onnistunut projekti: opas kunta-alan projektityöskentelyyn. Helsinki: Suomen
Virtapohja, H 2002. Yläraajavammojen kuntoutus. Teoksessa S. Taimela, O. Airaksinen, T. Asklöf, T. Heinonen, M. Kauppi, R. Ketola, J.-P. Kouri, R. Kukkonen, J. Lehtinen, K.-A.. Lindgren, S.
Orava, & H. Virtapohja (toim.) Niska- ja yläraajavaivojen ennaltaehkäisy, hoito ja kuntoutus. Jyväskylä: VK-kustannus, 123-182.
Wirhed, R. 1995. Liikkuvan ihmisen anatomia ja liikeoppi. Teoksessa J. Ahonen, T. Lahtinen, M.
Sandström, G. Pogliani & R. Wirhed (toim.) Kehon rakenne, toiminta ja lihashuolto. Lahti: Valmennuskolmio, 175–278.
Yli-Luukko, S., reumaortopedi 2010, Oulun yliopistollinen sairaala. RE: potilasohje. Sähköpostiviesti [email protected] 3.9.2010.
Ylävaara, R., 2010. Edustaja: Biomet Finland Oy. RE: Kyynärnivelen tekonivel. Sähköpostiviesti
[email protected] 3.9.2010.
Toteut.
tunnit Vastuu/ Suorittaja
Mirkitta Hiltunen &
MH & HS,
Mirja Paakkonen
Maritta Heikkinen
MH & HS
vertaisarvioitsijat
Potilasohjeen suunnittelu ja 04/10
Materiaalin kokoaminen ja 06/10
Palautteen keruu ja analysoin- 12/10
Projektin arviointi ja päättäminen
Loppuraportin esittäminen, arviointi ja korjaaminen
Loppuraportin siirto Internettiin
Ideoiminen ja projektin asettaminen
Neuvottelu projektin yhteistyöstä OYS
Neuvottelu projektin yhteistyöstä ODL
Aineiston keruu ja siihen perehtyminen
seminaarityön
esittäminen, arviointi ja korjaaminen
Tuotekehityssuunnitelman kirjoittaminen
Tuotekehityssuunnitelman
OYS ft:t
OYS ft:t,
Eija Mämmelä
TAULUKKO 1 Lihasten lähtö- ja kiinnityskohdat sekä hermotus (Mylläri 2003, 98–112).
a) caput longum
b) caput breve
m. extensor carpi radialias brevis
a) caput humerii
b) caput ulnaris
a) caput humeroulnare
b) caput radiale
b) caput lateralis
c) caput mediale
Origo(lähtökohta)
a)tuberculum supraglenoidale
b)processus coracoideus
facies anterior humeri
margo lateralis humeri,
epicondylus lateralis,
lig. collaterale radiale,
epicondylus medialis,
olecranon, margo posterior ulnae
Insertio(kiinnityskohta) Hermotus
tuberositas radii,
nervus musculocutaaponeurosis bicipitalis neus, C5-6
tuberositas ulnae,
n. radialis, C6-7
os pisiforme,
n. ulnaris, C8, Th 1
n. radialis,C5-6
ossa metacarpi II ja
a) epicondylus medialis, phalanx media II.-V
b) facies anterior
n. medianus, C6-7
ossa digitorum manus
n. radialis, C6-8
a)tuberculum infraglenoidale
b&c) facies posterior
n. radialis C6-C8
n. radialis, C7-8, T1
n. medianus, C8, Th1
n. radialis, C5-6
lig. anulare radii, crista
musculi supinatoris
n. medianus, C6-7,
KUVIO 2. Yläraajan lihakset (Budowick, Bjålie, Roistad & Toverud 1995, 103, 107).
PALAUTE POTILASOHJEEN ONNISTUMISESTA
Olisimme todella kiitollisia, jos voisitte edes muutamalla sanalla vastata alla oleviin kysymyksiin,
jotta voimme kirjoittaa näkemyksiänne loppuraporttiin.
Kansilehden arvio (kuva, ryhmittely ym.)
Harjoitteiden sopivuus ja selkeys
Kuvien selkeys ja luettavuus
Potilasohjeen yleinen selkeys
Potilasohjeen sisällön informatiivisuus
Hanna ja Mirkitta
POTILASOHJE KYYNÄRNIVELEN TEKONIVELLEIKATULLE POTILAALLE POHJOIS-POHJANMAAN SAIRAAN-